
ifitsi  per  multos  deinceps  amios  viri  docti  trilogiae  generi 
reputando  et  accuratius  perlustrando  tantam  diligentiam 
tantamque  operam  navaverunt,  ut  ex  his  studiis  una  cum 
ceteris  laetins  efflorescentibus  plurimum  fructus  perceperi- 
mus,  tamen  ne  sic  quidem,  quae  in  hoc  genere  praestari  et 
decet  et  necesse  est,  omnia  jam  perfecta  atque  absoluta 
esse  constat,  sed  multa  adhuc  relicta  ab  illis  viris  quamvis 
sagacibus,  de  quibus  aut  omnino  non  aut  certe  parum  co- 
piose  subtiliterque  disseruerunt.  Quod  quiclem  eo  minus 
mirum  est;  quo  pauciores  ex  naufragio  illo  literarum  anti- 
quarum  ad  nos  pcrvenerunt  reliquiae;  unde  non  modo  de 
universa  re  disceptare,  sed  ne  de  singulis  quidem  hujus 
quaestionis  partibus  praefracte  quidquam  statuere  licet. 

Oblata  igitur  nunc  opportunitate,  quoniam  pro  juvenili 
facultate  hanc  rem,  quantum  poteram,  inquirebam,  si  quae 
legentibus  hoc  loco  proposuero,  si  non  omnia.  at  certe  ali- 
qua  blandius  benigniusve  excipiantur,  magnam  inde  me  lae- 
titiam  capturum  esse  profiteor.  Scio  autem  nec  diftiteor, 
quam  lubrico  in  argumento  verser,  in  quo  saepius  quam 
vellem  necesse  sit  „hypothesibus"  uti. 

Scriptores  veteres  nomina  tradiderunt  duo,  tetralogiae 
et  trilogiae,  quorum  nominum  illud  saepius  invenitur.  Quo 
autem  tempore  utraque  ista  vox  in  usum  communem  venerit, 
etsi  parum  compertum  est,  tamen  pro  verisimili  habendum 
sit,  ex  eo  tempore  illud  accidisse,  ex  quo  quatuor  fabulae 
una  eademque  actione  doceri  coeptae  sunt,  i.  e.  ex  Aesehyli 
aetate.     Aoyo;  vero  sive  sermo  quum  et  propria  vi  pronun- 

ciationem  actoris,  qui  de  XoYsicp,  quod  Graeci  vocant,  apud 
spectatores  verba  facit,  et  translata  notione  totam  significet 
fabularn,  facile  factum  est,  ut  ternarum  sive  quaternarum 
fabularum  compositio  TptXo-fta  sive  TSTpaXo^ta  nominaretur. 

Atque  quamquam  de  trilogia  disputare  nobis  propo- 
situm  est,  ab  initio  tamen  hujus  dissertationis  tetralogiae 
voce  potius  uti  libet,  quia  a  scriptoribus,  qui  supersunt, 
multo  saepius  illa  usurpatur  quam  trilogiae,  ex  qua  quidem 
disquisitione  nostra  generis  ratio  trilogici,  ut  spero,  non 
minus  perspicue  intellegatur  quam  tetralogiae. 

Ac  primum  quidem,  quid  sit  tetralogia,  diligentius  defi- 
niendum  statuendumque  mihi  videtur.  Aeschyli  igitur,  So- 
phoclis,  Euripidis  temporibus  more  usitatum  legeque  etiam 
praescriptum  fuisse  Atheuis  constat;  ut  magnis  Dionysiis 
terni  poetae  ternis  diebus^  qui  ludis  scenicis  edendis  daban- 
tur,  ternas  tragoeclias  producereut  et  fabulam  satyricam, 
vel  id  quod  postea  fecit  Euripides,  si  quidem  recte  hoc 
nunc  ita  creditur,  pro  bac  satyiica  tragoediam  paullo  hila- 
riorem,  qualis  est  Alcestis. 

Vocatam  vero  esse  tetralogiant  Boeckhius,  God.  Her- 
mannus,  Gruppius,  Dindorfius,  viri  doctissimi,  quadripartitas 
didascalias  omnes  putabant,  sive  couexae  illae  inter  se  fa- 
bulae  fuissent,  sive  non  nexae  (Boeckh.  Iud.  lect.  Berol. 
1841/42  hib.  p.  4).  Quam  quidem  ad  sententiam  demonstran- 
damBoeckhius  testimonio  Thrasylli  nititur,  de  quoDiogenes 
Laertius  III.  56  haec  traclit:  0pa'aoXXos  o£  cptjoi  xat  xata  tyjv 
TpaYixvjv  TSTpaXoYtav  ixSoovat  aoTbv  (Platonem)  toos  (suos)  Sta- 
X6*po?,  otov  IxsTvot  Tsipaat  opot|j-aatv  y^y^^vto  ,  wv  to  TSTapTOv 
7^v  aaToptxov  Ta  os  Tsrrapa  §pa'[iaTa  IxaXstTO  TSTpaXoyia. 

At  illo  loco  nornia  Boeckhii  et  ceterorum  cum  eo  idem 
contendentium  minime  confirmatur.  Nam  Platonis  libros 
eos,  qui  in  eoclem  vel  cognato  argumento  versarentur,  ad 
similitudinem  tragoediae  in  trilogias  aut  tetralogias  a  viris 
doctis  compositos  esse  legimus,  quo  in  numero  Thrasyllum 
Diogenes  tradit  Platonis  dialogos  ad  communem  pluribus 
conexum  rerum   (xaTa  xotvyjv  oiro&satv),    in  tetralogias  conso- 


ciasse,  Aristophanem  vero  Byzantium  non  tetralogico,  sed 
trilogico  ordine  instituisse,  quia  ab  illis  dialogis  satyricum 
genus  multum  abhorrere  sibi  persuaserat.  Unde  satis  patet, 
trilogiam  loco  illo  intellegendam  esse  compositionem  terna- 
rum  fabularum  earumque  inter  se  cohaerentium,  Thrasyllus 
autem  xaia  t/jv  Tpaytxyjv  isipaXoYiav  conjunctos  dialogos  edi- 
tosque  a  Platone  ipso  esse  ratus,  quum  eodem  modo  resti- 
tuendum  sibi  ordinem  existimasset,  non  ternos,  sed  quater- 
nos  sermones  eosque  non  diversi,  sed  similis  argumenti 
edidisse  fertur.  Quapropter  Boeckhii  sententiam  non  modo 
non  confirmatam  esse  apparet,  verum  etiam  refutatam,  quia 
tetralogia  simili  modo,  quo  trilogiae  vim  definivimus,  nihil 
aliud  significare  potest  nisi  quatuor  dialogos  ad  unum  tam- 
quam  corpus  revocatos. 

Jam  vero  in  ornnibus,  quarum  memoria  adhuc  superest, 
quadripartitis  didascaliis  nomen  tetralogiae  ab  antiquis 
scriptoribus  inditum  esse  eis  solis  reperimus,  quae  aut  ipsis 
rebus  et  argumento  aut  arte  et  ratione  inter  sc  cohaereant. 
Nunquam,  quod  quidem  casui  tribuendum  non  videtur,  te- 
tralogia  quaternae  fabulae  nominantur,N  quae  nullo  modo 
ipsis  copulentur  rebus. 

Tertio  autem  argumento,  quocl  Boeckhianae  illi  senten- 
tiae  repugnat,  locus  hic  est,  quem  in  Suidae  vita  Soph.  in- 
venimus:  7Jp£s  too  Spajxa  xrpo^  Bpajxa  dqamCsoftat,  aAXa  {xyj  xsipaXo- 
71'av,  quibus  verbis  ille  significat,  consuetudinem  Aeschyleam 
quaternas  vel  ternas  ejusdem  argumenti  fabulas  inter  se 
conjungendi  oppositam  esse  legi  a  Sophocle  et  institutae 
primo  et  constanter  servatae,  singulas  fabulas  non  ipsa  re 
nexas  producendi. 

,  Denique  scholiastes  Ran.  1155  vocem  Aristophanis  s£ 
Opsoisia?  hac  interpretatione  illustravit:  xsxpaXo^tav  ^spooai 
xt)v  'Opsaisiav  ai  SioaaxaXiat  'Ayajxsfxvova  Xoyjcpopoo?  Eujxsvioac 
npcoisa  aaxopixov  'Apiaiap^os  xal  'AttoXXwvioc  xpiXoytav  cpspooat 
ywpk  iSv  oaiopuwv.  Atqui  trilogiarum  fabulae,  quemadmo- 
dum  Orestia  testatur,  rebus,  sententiis  arteque  conjunctis- 
sime  inter  se  cohaerebant  et  quasi  in  unum  corpus  coalue- 

runt.  Ergo  ex  scholio  illo  ipso  facile  colligas,  tetralogiam 
ab  antiquis  scriptoribus  fabulas  quatuor  unius  didascaliae 
vocatas  esse;  quae  quideni  ipso  argumento  inter  se  con- 
junctae  essent. 

Quae  quum  ita  sint;  tetralogia  ea  didascalia  quadripar- 
tita  vocari  possit  sola,  quae  ternas  tragoedias  perpetuitate 
vel  actionis  vel  argumenti  cohaerentes  complectatur  et  fa- 
bulam  satyricam  similis  cum  illis  materiae;  aut  pro  hac  qui- 
dem  satyrica  tragoediam.  De  eis  autem  fabulis  quaternis, 
quae  continuo  deinceps  rerum  ordine  carent,  nihil  aliud 
quam  quaternos  titulos  legimus,  ex  quibus  communis  di- 
dascalia  efficitur,  tetralogiae  vero  nomen  additum  non  est. 
Et  jure  nos  quidem  censemus,  titulis  tantum  quaternis  a 
scriptoribus  appellatas  illas  esse.  Quamquam  sic  facile 
fieri  potuit,  ut  homines  minus  eruditi  quaternarum  fabula- 
rum  didascaliam  quamque  tetralogiae  vocabulo  appellarent. 
Doctiores  autem7  qui  artem  tragodiae  accuratius  subtilius- 
que  perspexerant;  sine  dubio  senserint  aliter.  Atque  utinam 
nostris  tandem  temporibus  viri  eruditi  onmes;  translata  illa 
significatione  omissa;  hanc  potius  legem  sequantur;  quam 
Welckerus  jam  dudum  scite  proposuit. 

Sed  de  tetralogiae  quidem  notione  hactenus.  Jam;  unde 
deflexit  oratio  nostra,  ad  Aristarchum  redeat  cum;  quem 
scholiastes  auctor  est  Orestiam  appellasse  trilogiam.  Is 
gitur;  vir  doctissimus  quique  artem  poeticam  atque  sermo- 
nem  patrium  longe  optime  omnium,  qui  tum  erant  temporis, 
complectebatur  scientia,  ad  Orestiam  tetralogiae  vocem  pa- 
rum  idoneam  aptamque  esse  ratus  ut  vitaret;  praeciso 
ex  qualibet  didascalia  quadripartita  dramate  satyrico  (xwP^); 
reliquarum  tragoediarum  compagem  trilogiae  vocabulo  nomi- 
nabat.  Nam  quod  Gruppius  (Ariadn.  p.  41)  ait;  Aristarchum 
Orestiam  sine  fabula  satyrica  ab  Aeschylo  doctam  existi- 
masse  trilogiasque  nec  antiquis  temporibus  appellatas  esse 
nec  hodie  rite  appellandas  ternas  tragoedias  inter  se  con- 
junctas  nisi  eas;  quae  fabula  satyrica  carerent;  hoc  quidem 
neque  ex  loco  illo  concludi  potest  ipso;   et  institutum  illud 

lege  sanctum,  ex  quo  ternae  tragoediae  cum  satyrica  quot- 
annis  darentur,  nisi  lege  illa  commutata,  poetarum  arbitrio 
commutari  non  poterat,  nec  aequis  animis  spectatores  ipsi 
satyricas  praetermissas  abjectasque  passi  essent.  Quater- 
nas  denique  tragoedias,  quemadmodum  postea  Euripides, 
Aeschylus  nondum  produxit. 

Nec  de  una  Orestia,  quae  quidem  aut  casu  quodam, 
aut  ideo,  quod  Proteus  satyrica  cum  tragoediis  illis  non 
esset  conjuncta,  trilogia  dici  potuit,  Aristarchus  illud  mihi 
videtur  statuisse,  sed  omnibus  in  fabulis  consulto  et  de  in- 
dustria  tetralogiae  vocabulum  praetermisisse,  recepisse  vero 
trilogiae.  Idem  hoc,  quod  Aristarchus;  sensisse  Aristopha- 
nem  Byzantium,  quum  Platonis  sermones  ad  trilogiae  tam- 
quam  corpus  redigeret,  Diogenes  Laert.  testatur.  Hi  igitur 
grammatici  tetralogiae  vocem  usurpatam  esse  non  putarint, 
nisi  satyrica  cum  trilogia  artificiose  esset  conjuncta.  Quod 
quum  re  vera  aliquando  fieri  posse  non  existimarent,  vocem 
tetralogiae  videntur  rejecisse  omnino.  Quid  multa?  Obsta- 
bat  altera,  quemadmodum  affert  scholiastes,  sententia 
alteri,  quoniam  alii  satyros  rebus  ac  sententiis  jure  riteque 
conjungi  posse  cum  tragoediis  putabant,  alii,  omissa  saty- 
rica,  reliquarum  fabularum  compagem  vocabant  trilogiam. 
Aristarchus  quidem  satyros  cum  tragoedia  nihil  habere 
commune  aut  conjunctum  intellexit,  alii  vero,  rationem  tra- 
gicam  minus  complexi  cogitatione,  genus  illud  hilarius  cum 
tragoediis  prorsus  cohaerere  sibi  persuaserant.  Verum  hi 
quidem  minus  recte,  rectius  veriusque  Aristarchus.  Nam- 
que  cohaerendi  caussa  nulla  exstat,  quia  indoles  tota  atque 
habitus  utriusque  generis  tam  sunt  diversa  atque  sejuncta, 
ut  nec  re  nec  sentcntiis  ac  ne  arte  quidem  apte  illa  ullo 
modo  inter  se  copulari  possint.  Etiamsi  enim  ex  eadem 
mythorum  materia  ac  tragoediae  sumebatur  satyrica,  hoc 
vinculum  tamen  remissius  laxiusque  est,  quia  in  breviore 
illa  hilarioreque  fabula,  quippe  quae,  animis  spectantium  vi 
et  gravitate  tragoediarum  praecedentium  satis  intentis  atque 
incensis,  tamquam    relaxandi  et   delectandi  caussa  praebe- 

retur,  personas  niodo  in  sublimibus  cothurnis  introductas 
jani  illudi  non  deeebat. 

Qua  de  caussa  ne  illud  dubites,  quin  res  in  sat}Tica, 
plerunique  in  argumento  aliunde  sumpto  versata  ac  trilogia, 
inchoatae  in  tragoediis  continuatae,  sint  nunquam.  In  quo 
maxime  dolendum  est,  neque  Aesclryli  sat}Ticarum  nos  habere 
ullam  neque  aliquam  nisi  Cycloperu,  ex  qua  tamen  fabula 
hujus  generis  vis  plane  percipi  non  potest.  Jam  vero  veteres 
grammatici  plerlque,  a  quibus  Aristophanes  et  Aristarchus 
prudenter  discesserunt,  si  tetralogiae  nomine  potius  quam 
trilogiae  usi  sunt?  non  dubitabimus,  quin  hoc  externa  caussa 
commoti  fecerint,  quia  sane  satyricuru  drama  cum  tribus  tra- 
goediis  una  didascalia  producebantur.  Quod  improbandum. 
Et  vellemus  nostrates  ab  eo  usu  destitissent,  postquam  a  Wel- 
ckero  jam  vis  trilogiae,  quae  qualisque  sit,  satis  illustrata 
est.  Quin  etiam  neglecta  omnino  trilogiarum  ratione,  tetra- 
logiae  solius  respectum  habent  nonnulli,  in  quibus  God.  Her- 
mannus  nominatim  appellandus  est.  Nos  vero  ipsi,  gravissi- 
mum  Aristarchi  exemplum  secuti,  tetralogiae  voce  omissa,  trilo- 
gias  consideremus  solas,  et  ipsa  rc  et  arte  inter  se  cohaerentes. 

Jam,  quoniam  trilogiae  vocabuli  vis  satis  explanata 
nobis  videtur,  satyricarum  notio  quum  a  quaestione  ea, 
quam  instituturi  sumus,  aliena  sit,  ut  naturam  hujus 
generis  planius  pcrspiciamus,  quando,  quibus  de  caussis,  a  qua 
origine  trilogia  orta  sit,  disseremus,  de  qua  quidem  re  ex 
antiquis  temporibus  nihil  certi  accepimus.  Verum,  quid  con- 
jecturis  plus  minusve  certis  ad  veritatemque  accedentibus 
consequi  possimus ,  circumspectius  hoc  loco  videamus. 
Omnium  igitur  prhnum,  subito  shnilibusque  rebus  praeceden- 
tibus  nullis  illam  rem  potuisse  accidere,  viri  docti  eo  minus 
existimaverunt ,  quia  in  sollemnibus  ludis  publicis  ars  tra- 
goediae  tam  aequaliter  progressa  atque  exculta  esset,  ut, 
quae  semel  instituta  essent,  ea  retenta  diu  atque  servata 
suspicari  liceret.  Quonam  autem  trilogiae  genus  ortum  sit 
tempore,  plurimi  illorum  perspectum  sese  habere  negant. 
Et  profecto,  quum  de  Aeschylo  ipso  permulta  abdita  lateant, 

quanto  magis  hoc  de  temporibus  eis,  quae  ante  illum  fuerunt, 
pronunciandum  est?  Quapropter,  quae  de  illis  ex  monumentis 
literarum  antiquis  certiora  colligi  possint,  pervestigemus, 
pervestigata  componamus. 

Etenim,  religione  cultuque  divino  *fundata  tragoedia,  ex 
parvis  exilibusque  principiis  orta,  paullatim  efflorescebat 
laetius,  denique  ad  summum  cumultim  elata,  perfecta,  con- 
summata  est.  Primo  enim  magnis  feriis  sollemnibus  Dionyso, 
deo  vini  verisque,  actis  res  ab  illo  ipso  gestae  a  choro  sal- 
tantium  cum  laude  canebantur,  quale  carmen  Graeci  dithy- 
rambum  vocabant.  Postea  dux  catervae  cum  choro  collo- 
quebatur,  unde  diverbiorum  alternatio  effecta  est.  Illis  quidem 
carminibus  pcr  longum  jam  tempus  vigentibus,  modo  laetitia 
exsultans  et  libido  lasciviens,  modo  tristissima  gravitas  et 
severitas  morosissima  enituit.  Ex  illo  genere  satyrica  fabula 
et  comoedia  ortae  sunt,  ex  hoc  tragoedia  ipsa  initium  coepit. 
Jam  vero  de  aliis  quoque  et  deis  et  hominibus  fictae  fabulae  a 
poetis  sumebantur,  quodammodo  cum  Dionyso  conjunctae, 
quae  sensim  magis  magisque  a  consilio  illo  primitus  inito 
discedebant,  deo  ipso,  cujus  facta  satis  celebrata  et  con- 
sumpta  videbantur,  nonnunquam  neglecto,  ad  quem  posteri- 
oribus  temporibus  satyros  solos  pertinere  poetae  voluerunt. 

Atque  Thespidis  quidem  tempore,  qui  primus  Pisistrati 
aetate  535  fere  anno  a.  C.  n.  Athenis  tragoediae  genus 
invenit  ad  artisque  rationem  revocavit,  certamiua  poetarum 
scenica  nulla  fuisse,  Plutarchus  in  vit.  Sol.  29  testatur. 
Illum  vero  poetam,  quem  fabulas  subito  ex  temporeque  pro- 
duxisse  tradit  Aristoteles,  aemulos  discipulosque,  haud  ita 
multo  post  secutos,  quotannis  fabulas  magnis  Dionysiis 
commisisse  recte  suspicere.  Neque  tamen  tum  per  triduum 
eas,  sed  per  unum  diem  actas  esse  censeamus,  qui  dies  pro 
feriarum  exiguitate  paucitateque  poetarum  abunde  suffecit. 
Denique  Pisistratidae,  quum,  ut  plerique  tyranni,  ita  ipsi  ad 
principatum  amplitudine  atque  decore  ornandum  literis  in- 
genuis  alendis  maxime  faverent,  publice  praemia  eis  decre- 
verunt,    qui  in   certamine  tragico  vicissent,   unde  summam 

profecto  laudem  ac  gratiam  perceperunt  omnium,  Nam 
ay«>v  in  Graecia  semper  optinius  et  erat  et  habebatur  tam- 
quam  magister  artis  et  cultor.  Ac  ne  expulsis  quidem  ty- 
rannis  praemia  illa  sublata  atque  exstincta  sunt,  sed  quo- 
niam  ars  ludicra  apud  Graecos,  ex  pia  atque  sollemni  deorum 
veneratione  profecta,  publice  sancta  erat,  omnes  res  scenicae 
archontis,  summi  magistratus  reipublicae,  judicio  atque  auc- 
toritati  traditae  sunt.  Ulisque  temporibus  unam  quisque 
poeta  fabulam  docuerit,  modo  hilariorem  quasi  satyricam, 
modo  graviorem,  i.  e.  tragoediam,  quamquam  Thespidis  et 
ceterorum  usque  ad  Phrynichum  poetarum  fabulae  in  Dionysi 
rebus  ac  satyris  laetissimis  ridiculisque  multo  magis  versa- 
bantur  quam  in  mythis  gravioribus.  Tum  decursu  temporum 
satyris  a  tragoedia  sejunctis,  proprium  hoc  genus  fabularum 
exstitit,  quod  praeter  tragoedias  ipsum  per  se  datum  esse 
suspicemur. 

Ac  primum  quidem  ex  Thespidis  aetate  certamen  tragi- 
cum  coortum  esse  anno  524,  quo  anno  Choerilus  vicit, 
Suidas  testis  est.  Ex  quo  tempore  praemia  publica  in  an- 
nos  singulos  tribuebantur  eis,  qui  vicerant.  Pratinam  vero, 
satyrorum  auctorem,  qui  semel  omnino  vicit  anno  500,  et 
Choerilum,  qui  victorias  scenicas  reportasse  dicitur  XIII, 
trilogiae  genere  jam  usos  esse,  vix  quisquam  contenderit. 
Tradit  autem  Suidas,  Pratinam  sexaginta  fabulas  compo- 
suisse ,  in  quibus  satyricas  fuisse  triginta  duas.  Quarum 
quidem  fabularum  numerum  Boeckhius,  quia  in  tanta  illarum 
copia  tam  raro  cum  vicisse  parum  sibi  persuadere  posset, 
in  XII  convertit,  sed  certe  injuria.  Quodsi  numerus  ille  a 
Suida  recte  refertur,  alia  videlicet  ratione  Pratinas,  Aeschy- 
lus  alia  utebatur,  quia  aut  cum  singulis  tragoediis  conjunctae 
satyricae,  aut  per  se  ipsae  productae  ab  eo  videntur  sin- 
gulae,  quod  quidem  de  Choerilo,  rege  tamquam  illo  parente- 
que  satyrorum,  etiam  verisimilius  est. 

Jam  vero  ad  Phrynichum,  Thespidis  discipulum,  tran- 
seamus,  quem  anno  512  in  scenam  prodisse,  certasse  cum 
Choerilo  anno  482  Suidas  memorat. 

Eorum  autem,  qui  in  hanc  rem  accuratius  inquisiverunt, 
omnium  primus  hoc  loco  nominandus  est  Droysenus,  quam- 
quam  hic  argutius,  opinor,  quam  probabilius  disseruit  libello : 
Phrynichus,  Aeschylus  und  die  Trilogie  (Kieler  Stud.  1843). 
Hic  quidem,  nescio  anWelckeri  sententia  inductus,  summam 
Aeschyli  compositionis  trilogicae  jam  apud  Phrynichum  in- 
veniri  affirmat,  qui  in  una  tragoedia  tres  choros  diversos 
habuerit  atque  illos  quidem  deinceps  inter  se  excipientes 
progredientesque  ita  in  scenam,  ut  tamquam  tres  actus  unam 
fabulam  continuatam  consummatamque  efficerent.  Neque 
igitur  aliud  esse  Phrynichi  tragoedias  nisi  initia  quaedam 
ac  semina  rationis  Aeschyli,  qui  tres  illos  actus  ad  trium 
tragoediarum  ambitum  ditatarit.  Quod  si  verum  esset,  pro- 
fecto  non  minus  esset  mirum  quam  grave.  Firmis  vero 
argumentis  illud  caret  omnibus.  Nihilominus  non  defue- 
runt,  qui  opinioni  isti  assentiendum  sibi  esse  putarent,  quo 
ex  numero  praeter  ceteros  nominatim  appello  Dindorfium. 

Droysenus  igitur  ipse  auctoritate  Suidae  nititur,  qui 
novem  tragoediarum  nomina  Phrynicho  tributa  affert.  Dein- 
ceps  vero  subsequenti  loco  alterum  Phrynichum  ille  comme- 
morat  tragicum,  Melanthae  filium,  de  quo  nihil  certius  notum 
est.  Inde  facile  in  eam  opinionem  incidimus,  Suidam, 
quoniam  satis  inepte  parumque  prudenter  libros  excerpsit, 
excerptos  conscripsit,  neque  raro  maxime  diversa  inter  se 
atque  disjuncta  permiscuit,  postquam  novum  nomen  Phry- 
nichi  patris,  cui  ipsi  duo  erant  nomina  alia,  Polyphradmonis 
et  Minyrae,  casu  quodam  invenit,  ex  ejus  filio  alterum 
Phrynichum  tragicum  finxisse,  praesertim  quum  antiquis  jam 
temporibus  Phrynichi  tragoediae  magnam  partem  deperissent 
ipsae  titulique  memoriae  traditae  non  essent.  Nam  Phryni- 
chum,  praeclarum  eum  poetam,  quum  tantus  numerus  tragoe- 
diarum  aliis  poetis  multo  inferioribus  illo  attribuatur,  tam 
paucas  composuisse  fabulas  ipsum,  parum  credibile  est.  Ad 
superiores  igitur  illos  titulos  novem  duobus  eis,  qui  alii 
cuidam  Phrynicho  adscribuntur,  additis  aliisque  a  Suida 
neglectis,  cujusmodi  sunt  Expugnatio  Mileti  et  Phoenissae, 

Leutschius  in  Philol.  XIV.  p.  187  novein  tragoedias  effecit, 
cluplicibus  titulis  singulas  inscriptas,  quae  quidem  a  duplici- 
bus  choris  actae  essent.  At  nimis  confidenter  ille  et 
audacter  locuni  eum  emendavit,  nec  inveniuntur  in  tragica 
arte  Graecorum  dilogiae,  ut  ita  dicam,  quippe  quae  arti 
ipsi  repugnent. 

In  numero  igitur  illo  a  Suida  relato  tres  titulos  nos 
habere  dramatum  Droysenus  statuit  eorum,  quibus  una  ia- 
bula  eaque  tamquam  trilogia  contineretur:  Atxoctot  r^  flspoat 
7)  26v&a>xot,  quae  quidem  fabula  Phoenissarum  et  Aeschyli 
Persarum  affinis  fuisset.  Et  mirum,  ait  ille,  videri,  si  tri- 
partitio  ista,  quam  apud  Aeschylum  excultam  plane  et  per- 
fectam  omnibus  numeris  videamus,  cum  prioris  aetatis  illius 
arte  tragica  nihil  conjunctum  habeat,  sed  mero  arbitrio 
Aeschyli  inventa  sit.  Promptam  igitur  esse  apertamque 
coujecturam,  jam  apud  Phryinchum  principia  reperiri  trilogiae. 

Cui  sententiae  Dindorfius  in  vit.  Soph.  p.  33  et  60  ad- 
stipulatur,  qui  Aeschylum  ex  anno  500,  quum  primum  in 
scenam  prodisset,  quaternas  fabulas,  non  singulas  produxisse 
et  nonnullas  Aeschyli  trilogias  fuisse  contendit  diversa  ar- 
gumenta  tractautes.  At  miuime  tales  fuerunt,  nisi  forte  quis 
Persas  in  hunc  numerum  refert.  Isti  opinioni  Dindorfii  nos 
repugnantes  asseveramus  et  tamquam  fimdamentum  totius 
rei  statutum  illud  urgemus,  omnes  poetas  in  tragoediis  com- 
ponendis  non  mero  arbitrio,  sed  firmissimis  certissimisque 
legibus  usos  esse.  Ipsa  enim  ars  ac  ratio  sic  fert,  ut  res 
ad  naturam  suam  indolemque  accommodatae ,  non  poetae 
arbitrio  tamquam  coactae  atque  invitae  procedant.  Jam 
quum  novum  aliquod  genus  tragoediae  apud  Athenienses 
introductum  erat,  idem  retinebatur,  non  modo  trilogiae,  modo 
tragoediae  singulae  atque  sejunctae  agebantur.  Ex  hoc 
igitur  colligere  posss  nobis  videmur,  et  Phrynichum,  si  quando 
ipse  trilogiae  genus  antea  jam  adhibuisset,  anno  477  quoque, 
quo  anno  Phoenissas  dedit,  eo  usurum  fuisse,  et  Aeschylum, 
ex  quo  trilogiam  introduxerat,  nunquam  ab  ista  ratione  ac 
via  decessisse. 

At  quamquam  ab  initio,  ait  Dindorfius,  ut  Thespis  et 
Choerilus  fecerant,  ita  Phrynichus  forsitan  in  scenam  tra- 
goedias  singulas  produxerit,  tamen  dilucidum  veteris  gram- 
matici  testimonium  esse,  quumque  verba  in  Suidae  exerptis 
s.  v.  2o<poxX7J?  inepte  ad  Sophoclem  referantur,  in  Phryni- 
chum  omnia  aptissime  cadere.  Quare  Suidae  sententiam  sic 
restituit :  xal  ctuxo?  (Phrynichus)  7]p£s  xo5  jjL-yj  Spajiot  irp6?  Spajia 
aYamCsa&at,  dXXa  xsTpaXo-ftav,  Cui  conjecturae,  quamvis  ar- 
gutae,  meo  quidem  judicio  omnia  ipsius  rei  argumenta  ad- 
versantur.  Nam  primum  discriminis  multum  atque  periculi 
habet  sententiam  in  contrariam  convertere,  transponendo 
vocabulo  pj,  tum  conversam  ad  alterum  quendam  referre, 
in  quem  minime  illa  cadit. 

Droysenus  igitur  et  Dindorfius  argumentis  valde  infirmis 
nituntur,  quodque  contendunt,  id  probare  per  rem  ipsam 
non  licet.  Itaque  mihi  quidem  illis  de  caussis  modo  allatis, 
Phrynichum  auctorem  fuisse  trilogiae,  plane  negandum  vide- 
tur,  praesertim  quum  his  rationibus  illa  sententia  mea  con- 
firmetur  mirifice,  Aeschylum  trilogiae  genus  primum  instituisse. 
Etenim  animis  Atheniensium  summa  virtute  bellica  clarissi- 
misque  victoriis  maxime  elatis,  quum  dies  festi  summo 
splendore  celebrabantur,  tum  demum,  ut  infra  planius  de- 
monstrabimus,  ratjo  trilogiae  exstitit,  quippe  quae  ex  bellis 
Persicis  ipsis  tamquam  originem  ceperit. 

Quare  si  quid  veri  inesse  velis  in  verbis  Suidae,  in 
titulis  fabularum  Phrynichi  tres  illos  inter  se  conjunctos 
referentis,  Phrynichum  suam  quidem  trilogiam  non  pro- 
duxisse  putabimus,  nisi  postquam  Aeschylus  suo  exemplo 
praecesserat.  Nam  quum  Phrynichus  anno  477  actis  Phoe- 
nissis,  quae  fabula  singularis  atque  absoluta  per  sese  fuit, 
vinceret,  quid  caussae  est,  quod  senex  ille  trilogiam  non 
commiserit?  Quum  enim  anno  512  primum  in  publicum  pro- 
diret,  anno  jam  471  (Aeschylus  autem  anno  472  Persarum 
trilogiam  egit)  trilogiam  docere  potuit,  qua  idem  cum  Persis 
Aeschyleis  argumentum  pertractaverit.  Nec  mirum  esse 
debet7  hanc  materiam  saepissime  et  a  poetis  pluribus  cele- 

bratam  esse,  quia  bellomm  Persicorum  imaginem  ad  vivum 
expressam  cives  ei  libentissime  spectabant  oculis,  qui  proe- 
liis  illis  illustribus  ipsi  conflixerant.  Quamobrem  haud  ita 
multum  a  vero  aberit,  si  Phrynichum  hanc  fabulam,  quam 
quidem  corroborata  aetate  egit,  nescio  an  ultimam,  Aeschy- 
lum  secutum,  post  pugnam  Salaminiam  ad  trilogiae  genus 
redegisse  statuimus,  siquidem  Suidae  auctoritatem  proba- 
verimus  ipsam. 

At  dixerit  quispiam:  Cur  tandem  Phrynichum  negandum 
est  auctorem  trilogiae  haberi?  At  Aeschylus,  non  Phryni- 
chus  ab  omnibus  auctoribus  antiquis  parens  tragoediae 
appellatur,  id  quod  sane  non  ita  factum  esset,  si  ab  illo 
trilogiae  genus  non  institutum  esset  primo,  sed  Phrynichus 
potius  hoc  nomen  tulisset,  si  ipse  quidem  tres  fabulas 
artissime  inter  se  conectere  coepisset.  Quapropter  mihi 
quidem  Aeschylus  trilogiae  quoque  parens  vocandus  videtur. 
Verum  id  non  negamus,  ex  Phrynicho  hausisse  ac  didicisse 
quidquam  Aeschylum  eum,  qui  Phoenissas  ejus  quasi  speciem 
atque  exemplar  sibi  proposuit  Per3arum,  qua  in  tragoedia 
genus  melicum  plurimum  valet,  quo  Phrynichum  magis  etiam 
usum  esse  ait  Aristoph.  Ran.  749.  Nos  vero  Aeschylum 
ipsum,  quoniam  ab  ineunte  adolescentia  tragoedias  produxit, 
primo  ad  aliorum  poetarum  illorum  similitudinem  singulis 
tragoediis  commissis,  post  pugnam  Salaminiam  instituisse 
trilogiam  credimus.  Pugnam  enim  Salaminiam  quum  ad 
multas  res  alias  amplificandas,  tum  ad  res  scenicas  augendas 
atque  ornandas  plurimum  valuisse  inde  liquet,  quod  cum 
gloria  auctoritateque  Atheniensium  apparatus  ludorum,  splen- 
dor,  magnificentia  mirum  quantum  augebantur.  Anno  autem 
500  fere  primum  Aeschylus  certasse  fertur  cum  Pratina  et 
Choerilo,  laetitia  satyrorum  exsultantibus,  et  cum  Phrynicho, 
dulcedine  canticorum  vigente.  Decem  annis  post  apud  Ma- 
rathonem  fortissime  pugnavit,  tum,  pulpito  confracto  primo- 
que  theatro  lapideo  exstructo  anno  484  primum  vicit.  Atque 
ab  initio  poetarum  illorum  vestigia  quamvis  liberius  secutus, 

ut  superaret  illos,  novam  sibi  rationem  adhibendam  esse 
perspexit. 

Quid  plura?  Nos  quidem,  ut,  quid  sentiamus,  aperte  jam 
profiteamur,  contendimus,  Aeschyli  primam  trilogiam  esse 
Persarum,  quam  anno  472  eum  produxisse  ex  Pers.  arg. 
satis  constat,  ubi  legimus:  ln\  Msvcovoc  TpotYtpSaiv  Aia^uXo? 
sVxa  Oivei  OepaaK  rXaoxtp  Ilpofiyjfteu 

Namque  antiquius  exemplum  trilogiae  aut  didascaliae 
quadripartitae  relictum  nobis  non  est.  Bellis  igitur  Persicis 
gloriosissime  confectis,  quum  urbs  Atheniensium  ab  hosti- 
bus  deleta  obrutaque  denuo  esset  restituta,  res  ludicra  quo- 
que  et  cultus  quum  omnium  deorum  tum  Dionysi  incrementa 
ceperunt  maxima.  Etenim  usque  ad  id  fere  tempus  et  unum 
conicias  diem  concessum  fuisse  ad  magna  Dionysia  cele- 
branda,  quibus  ludi  scenici  ederentur,  et  unumquemque  poe- 
tam  unam  tragoediam  unamque  satyricam  fabulam  docuisse. 
Jam  vero,  omnium  animis  laetitia  victoriarum  illarum  maxime 
elatis,  nonnullis  annis  post  bellum  illud  et  atrocissimum  et 
praeclarissimum,  viribus  civium  atque  fiducia  non  medio- 
criter  corroboratis,  quum  singulae  tribus  majorem  splendo- 
rem  ostentare  illustrioresque  apparatus  expromere  cuperent, 
tum  tres  dies  dixerimus  spectaculo  decretos  e3se  a  populo, 
atque  decretos  esse  non  magis  ob  majorem  illum  splendo- 
rem,  quam  quia  non  pauci  jam  tragici  Athenis  essent  pro- 
batissimi,  qui  quoquo  modo  inter  se  concertabant,  praeser- 
tim  quum  semel  quoque  anno  magna  Dionysia  publicis  ludis 
scenicis  celebrarentur,  pluraque  etiam  spectacula  edi  po- 
pulus  magnopere  vellet.  Antea  quidem  unus  dies  suffe- 
cerat,  quum  ternorum  quisque  poetarum  unam  tragoediam 
cum  satyrica  ageret.  Sed  simul  cum  amplificatis  diebus  fa- 
bularum  numerus  augendus  erat,  cum  fabularum  numero 
dierum.  Jam  vero,  quum  tunc  temporis  multos  socios  colo- 
niasque  multas  nacti  essent  Athenienses,  quoniam  magna 
Dionysia  celebrabantur  mari  aperto,  undique  ex  toto  orbe 
terrarum  quum  vis  maxima  peregrinorum  in  urbem  conflue- 
bat,    tum  legati  sociorum  tributa  afferre    jussi  ludos  illos 

cum  civibus  adibant,  quo  conventu  nihil  unquam  fuisse  fer- 
tur  splendidius. 

Ante  477  vero  annum,  quo  anno  Pbrynichus  unam  fabu- 
lam  produxit  Phoenissas,  trilogiae  genus  introductum  csse 
non  licet  putare.  Nam  illud  vel  maxime  argendum  est,  omnes 
poetas  aequis  paribusque  condicionibus  inter  se  certasse. 
Itaque,  quum  Phrynichus  unam  tragoediam  illo  anno  dederit, 
sequitur,  ut  alii  unam  commiserint  ipsi.  Nec  tamen  dijudi- 
cari  jam  potest,  utrum  Aeschylus,  postquam  trilogiam  docendi 
consilium  antea  jam  sibi  proposuit,  ut  amplificarentur  feriae 
rogaverit,  quod  facile  perferre  potuit,  praesertim  si  ipse  civis 
gravissimus  amplissimusque  illud  suasit,  an,  a  populo  de- 
cretis  tribus  diebus,  quorum  singulis  singuli  poetae  quaternas 
fabulas  producerent,  ipse  ingenio  tamquam  instinctus  divino, 
novam  illam  rationem  conexarum  inter  se  fabularum  instituerit. 
Ac  caussam  quaerentes,  cur  ex  una  ad  tres  tragoedias 
Aeschylus  transierit,  in  arte  censemus  tragica  ipsa  eam  sitam 
esse,  quapropter  divino  quodam  spiritu  ductus  artem  tra- 
goediae  ad  trilogiam  propagaverit.  In  tragoedia  enim,  quae 
sit  tamquam  actio,  tripartitionem  rerum  inesse  consentaneum 
est,  gradationem  ab  initio  procedentem  usque  ad  summum 
discrimen,  in  quo  quidem  discrimine  vis  tragoediae  posita 
est  summa.  Ab  implicatione  igitur  res  ad  summum  culmen 
traducendae  sunt,  tum  reducendae  ex  nodo  ad  placationem, 
id  quod  in  trilogia  tribus  tamquam  membris  conjunctis  atque 
aequalibus  magni  unius  corporis  accidit.  Ac  prima  fabula 
implicationem  rerumpraebet,  nodum  altera,  tertia  enodationem. 

Nec  tamen  hac  una  commotus  ratione  artis  ipsius 
Aeschylus  ad  trilogiae  genus  transscendisse  videtur,  verum 
aliae  ad  eam  accedebant.  Sed,  utut  id  est,  illud  quidem 
constare  mihi  videtur,  post  477  demum  annum  potuisse  hanc 
dierum  commutationem  evenire.  Nec  sane  multum  nostra 
interest,  utrum  jam  ante  annum  472  tres  dies  constitui  sint, 
an  472  demum  anno,  quo  quidem  anno  nos  primum  trilogiam 
actam  esse  statuimus.  Nam  ipsam  trilogiam  justamque  anno 
472  primam  esse  productam,   etiam  atque   etiam  monemus, 

quamquam  fieri  potuit,  ut  jam  post  annum  477  quadripartitae 
didascaliae  instituerentur.  At  eodem  jure  contendas,  472 
demum  anno  illas  institutas  esse  publice.  In  medio  hoc 
relinquendum  sit,  nisi  forte  casu  quodam  opportuno  dida- 
scalias  invenerimus  plures.  Neque  vero  Aeschylum  laude 
illa,  quod  trilogiae  genus  primus  instituit,  defraudandum  esse 
censemus.  Nam,  utcunque  res  se  habet,  quocunque  modo 
ille  ad  trilogiam  informandam  animo  impulsus  est,  ingenio 
atque  natura  profecto  ductus  materiam  sibi  proposuerat 
amplissimam.  An  quid  erat  dignius,  quo  novae  illius  rationis, 
quam  ad  trilogiae  genus  maxime  accommodatam  fore  intelle- 
gebat,  patefacere  posset  aditum  atque  munire  quam  Persarum 
trilogia? 

Fabulas  autem  Aeschylo  Suidas  tribuit  XC,  et,  qui  de 
vita  Aeschyli  scripsit,  LXX,  quibus  satyricas  addit  quinque, 
in  quo  Dindorfii  conjecturae  assentiendum  esse  putamus,  sa- 
tyricarum  priorem  numerum  multo  majorem  postea  in  obli- 
vionem  ivisse.  Suidas  vero  omnes  fabulas  enumerat,  et 
tragoedias  et  satyricas,  vitae  autem  auctor  libros  gramma- 
ticorum  fortasse  sequitur,  qui  LXX  tragoedias  germanas 
statuerunt.  Quas  quum  digerendo  ad  triades  Welckerus  divi- 
deret,  viginti  fere  trilogias  effecit.  (Trilog.  Prometh.).  Sed 
jam  Nitzschius  in  libro,  qui  inscribitur;  Sagenpoesie  der 
Griechen  III.  p.  639  illi  repugnavit.  Quamquam  enim 
Aeschylus  plerumque  trilogias  edidisset,  ad  quas  scribendas 
naturae  ipsius  ductu  excitaretur,  tamen  singulas  nonnunquam 
atque  sejunctas  eas  fabulas  existimandas  esse,  quas  Welckerus 
trilogiae  vinculo  inter  se  consociasset.  Cujus  rei  exempla 
et  utramque  esse  Iphigeniam  et  Philocletam  fabulam  (Nitzsch. 
p.  643 — 650).  Quo  fit,  ut  Nitzschius  XIV  fere  trilogias  fuisse 
judicet.  Quid  vero?  Nonne  in  nostram  sententiam  optime 
illud  quadrat  asseverantium,  ante  annum  472  Aeschylum 
singulas  fabulas  dedisse,  post  annum  illum  solas  trilogias? 
Omnibus  enim,  qui  traditi  sunt,  locis  ac  titulis  Aeschyleis  pensi- 
tatis  numeratisque ,  octoginta  dramata  cognoscimus,  quo 
in  numcro  ad  tragoediae  genus  recidunt  sexaginta  sex,  reliqui 

quatuordecim  tituli  ad  satyros  referendi  sunt.  Quodsi  trilo- 
gias  statuerimus  XIV,  tragoedias  habemus  XXXXII,  quas 
inde  ab  anno  472  usque  ad  mortem  suam  Aeschylus  (anno 
456)  facillime  potuit  producere.  Restant  XXIY  singulae 
atque  sejunctae  tragoediae,  quas  spatio  inde  ab  anno  500 
usque  ad  annum  472  tribuimus,  quamquam  nonnullae  fortasse, 
quas  viri  docti  sumpserunt,  trilogiae  singulis  potius  atque 
sejunctis  continentur  fabulis.  Tali  modo  ne  numerus  quidem 
ille  fabularum  nostrae  rationi  ullo  modo  obstat.  Nec  mirum 
est,  quod  posterioribus  temporibus  Aeschylus  crebrius  tra- 
goedias  composuit  quam  antea,  quum  trilogiae  ad  ingenium 
ipsius  essent  aptiores  singulis  neque  conexis  fabulis.  Ceterum 
clarissimo  illo  seculo  Graecorum  poetae,  quum  opera  eorum 
ac  studium  multo  miuus  dirimeretur  in  partes  contrarias  atque 
distraheretur,  multo  facilius  componebant  carmina  quam  hac 
aetate  nostrates,  praesertim  quum  idoneae  semper  materiae 
mythorum  illis  occurrerent  atque  in  promptu  essent.  Quid, 
quod  Choerilo  quidem  fabulae  adscribuntur  CLX?  Ad  quas 
quantulus,  quaeso,  Shakspearianarum  fabularum  numerus  ille, 
quantuscunque  per  se,  videri  debet? 

Jam  vero,  quoniam  originem  trilogiae  et  a  quo  insti- 
tuta  sit  primo,  satis  explanasse  nobis  videmur,  ad  totius 
disquisitionis  partem  veniamus  ut  gravissimam,  ita  difficilli- 
niam,  quaesituri,  quaenam  sit  natura  trilogiae  ac  ratio.  At- 
que  ex  antiquis  quidem  temporibus  tradito  instituto  illo, 
postquam  Casaubonus  et  Genellius  de  hac  re,  copiosius  illi 
quidem,  sed  non  ab  omnibus  partibus  probabiliter  disserue- 
runt,  tandem  Godofredus  Hermannus  in  Opusc.  II.  p.  306 
anno  1819  accurratius  eam  exposuit,  cujus  disputationis 
summa  fere  est  haec:  Quamquam,  ait,  in  conexu  trilogiae 
singulae  seorsum  tragoediae  habeant  argumentum,  ut  etiam 
per  se  ipsae  animos  spectatorum  retineant,  tamen  aliud 
quid  requirendum  esse,  ut  tres  tragoediae  sese  deinceps 
excipientes  ea  cum  attentione  ac  voluptate  spectari  possint, 
cui  excitandae  operam  dederint  poetae,  praesertim  qui  de 
victoria  concertarint,  maxime  consentaneum  esse.    Id  autem 

in  eo  debere  positum  esse,  ut  eae  tragoediae,  quae  unius 
trilogiae  vinculo  coinprehendantur,  quam  maxime  inter  se 
sint  dissimiles.  Esse  vero  in  tragoediis  triplicem  omnino 
fontem,  ex  quo  peti  ista  dissimilitudo  possit.  Nam  et  ani- 
mis  et  auribus  et  oculis  prospicere  debere  poetam  scenicum. 
Itaque  et  inventione  fabulac  atque  compositione  et  canti- 
corum  teniperaniento  et  apparatu  rei  scenicae  differre  tra- 
goedias  singulas  oportere. 

In  quam  rationem  circumscriptam  et  definitam  num  illa 
trilogia  una  nobis  relicta  quadret.  Hermannus  diligenter 
pensistat,  egregiequc  eam  normam  cadere  in  tres  illas  tra- 
goedias  efficit.  Agamemnonem  quidem,  ait,  magnam  fabulam 
esse  et  gravem,  totam  ad  epici  carminis  severitatcm  compo- 
sitain,  mentis  potissimum  atque  animi  oblectationi  inservien- 
tem,  ad  scenicum  autem  apparatum  nihil  aut  insigne  aut 
novi  afferri.  Excipere  banc  Choephoros ,  plane  diversi 
coloris  fabulam,  in  qua  actionis  non  multum,  sed  cantionum 
latius  extentarum  saepiusque  repetitarum  tantam  varietatem 
tamque  admirabilem  modulationem  aures  permulcere,  ut  tota 
fabula  lyricam  indolem  spiret,  cantusque  in  ea  primarium 
locum  tenere  videatur.  Mirum  quantum  tertiam  fabulam  fere 
totam  eo  spectare,  ut  oculis  nova,  insolens,  terribilis  species 
objectetur,  templa  deorum  ac  dei  ipsi,  sanctissimus  con- 
sessus  Areopagi,  taeterrima  caterva  Furiarum,  turba  femi- 
narum  Atheniensium  pompa  sollcmni  et  cum  facibus  illas 
comitantium.  Deinde  alias  Aeschyli  fabulas  perlustratas  in 
rationem  suam  convenire  omnes  Hermannus  contendit,  in 
quo  nonnunquam  errat  vir  clarissimus,  ad  falsum  ordinem 
revocatis  tragoediis,  quibus  contineantur  trilogiae.  Quos  vicle- 
licet  errores  postea  ille  correxit,  velut  in  Supplicibus,  quas, 
quamquam  prima  est  fabula  trilogiae,  tamen  ad  cantum  potis- 
simumfactas  cumque  Danaidibus  solis  conjunctas  fuisse  putavit. 

Atque  Hermanno  assensus  est  Goethius  (XXXIII.  p.  8), 
qui  haec  fere  ait:  Antea,  i.  e.:  ante  Hermanni  judicium. 
triplicem  gradationem  ejusdem  rei  habitam  esse  trilogiarm 
cujus  prima  fabula  expositionem,  distributionem  summamque 

2 


24 


totius  trilogiae  plane  absolvi,  altera  terribiles  eventus  in 
prodigiosa  paene  ac  portentosa  crescere,  tertia  vero,  iterura 
eventis  illis  auctis,  tamen  reconciliationem  quandam  animo- 
rum  effici.  Quo  facto,  facile  quartam  fabulam  hilariorem 
ad  spectatores  gravitate  tragoediarum  commotos  et  quiete 
suavitateque  egentes  relaxandos  laetisque  dimittendos  ani- 
mis  non  inepte  addi  potuisse.  Quum  autem  plebem  sordi- 
dam  turbamque  levissimam  argumentum  perpetuitate  conti- 
nuatum  nihil  curare,  sed  exteruarum  tantum  rerum  lenociniis 
deleniri  perspexisset  poeta,  has  res  illum  auxisse  et  am- 
plificasse.  Prima  igitur  fabula  grandi  et  admirabiii  gravi- 
tatem  subtilitatemque  sententiarum  esse  urgendam,  altera 
delectandos  choro  atque  eoncentu  animos,  tertia  pompae 
magnificentia  ac  splendore  aliieiendos  atque  pascendos  oculos 
blandimentisque  festivis  deleniendos  spectantes. 

Quod  quamvis  sit  grave  judicium  idoneaque  auctoritas 
summi  illius  magistri  poesis  ac  principis  literarum,  tamen 
nimis  extrinsecus  adscitum  in  trilogiae  rationem  non  quadret. 
Quod  quidem  in  Orestia  accidere  videmus.  Nam  in  Aga- 
memnone  oculis  ad  minimum  eadem  atque  in  Eumenidibus 
spectacula,  menti  attentae  iu  tertia  non  tenuiores  sententiae 
quam  in  prima  trilogiae  fabula  praebentur.  In  Agamemnone 
enim  ob  oculos  spectantium  versatur  sollemnis  illa  immo- 
latio ,  adspiciuntur  deorum  imagines  ante  regiam  splendi- 
dissimam  positae,  currum  videas  triumphalem  una  cum 
captivis,  militibus,  comitibus,  vestes  purpureas,  Cassandram 
denique  aninio  commotam,  multosOjUc  apparatus  alios,  quae 
omnia,  nisi  forte  quis  hac  tragoedia  saepius  commemorari 
tantum  sermone,  tertia  vero  re  ipsa  apparere  putat,  pom- 
pam  illam  Eumenidum  apparatumque  rei  scenicae  si  non 
superabant;  at  certe  non  superabantur  illo.  Eumenides  vero 
magis  ad  mentes  hominum  incitandas  spectant  quam  prima 
illa  fabula,  quum  scermonibus  gravitas  mentis  ac  sententia- 
rum  declaretur  summa  totius  trilogiae.  Ac  ne  in  Prometheo 
quidem,  quae  media  pars  est  trilogiae,  Yincto,  genus  meli- 
cum  praecipuum  locum  obtinet. 

Quamquam  ad  Persas  et  Choephoros,   quas  tragoedias 
vernacula    lingua    tamquam    Oratorien    sive    Cantaten    non 
male  voces,  ratio  Herraanni  apta  atque  accommodata  vide- 
tur,  quarum  fabularum  utraque  diligentius  ille  examinata  ad 
sententiam  suam  concipiendam  haud  scio   an  perductus  sit, 
Atque  idem  ego  vereor,   ne  Hermannus,    quum   Aristotelis 
Artcm  poetic.   etiam    atque   etiam  perlegeret,   in   rationem 
suam  inciderit  totam.     Quod  quidem  colligere  posse  videbar, 
quum  ipse    caput  VI  ejus  libri  lectitarem,    ubi  de  partibus 
tragoediae    disputatur:     Tctuxa.S'  eort ......  otaWa    xai    o&ts    xai 

usXoitotta.  Atque  quum  in  Eumenidibus  oculis  multa  specta- 
cula  objectentur,  in  Choephoris  vero  Persisque  cantus  per- 
multum  valeat,  in  Agamemnone  sine  dubio  Stavotav  vel 
plurimum  pollere  ille  statuit.  Sed  ipse  Aristoteles  ei  rationi 
adversatur,  quum  paullo  post  dicat:  xat  ^ttp  o^sts  l/et  xat  rfios 
xai  taoBov  xat  Xs^tv  xai  (jitas  xai  8tavotav  «jcaataj?. 

Quum  igitur  nec  ad  duas  eas,  quas  potissimum  sequi 
licet,  tragoedias  Aeschyli  nec  ad  ceteras  illius  ista  Her- 
manni  lex  idonea  aptaque  sit,  nullo  pacto  cum  eo  consenti- 
endum  esse  statuo.  Saepe  profecto  accidit,  ut  in  singulis 
tragoediis  cantica,  apparatus  rei  scenicae,  gravitas  subtili- 
tasque  sententiarum  praecipue  exstarent  atque  eminerent, 
nec  tamen  ex  certo  quodam  ordine  oblectamenta  mentis, 
aurium,  oculorum  adsciscenda  sunt,  sed  omnia  illa  simul 
inveniri  in  illis  oportet.  Quae  quum  ita  sint,  Hermanni 
ratio,  quac,  rerum  externarum  nimis  respectu  habito,  ad 
totam  compositionem  trilogiae  multo  minus,  vel,  ut  aperte 
dicamus,  nihil  spectat,  pei-peram  statuta  videtur.  Neque 
omnino  ob  gradationem  solam  et  vim  atque  effectum  rerum 
extrinsecus  adscitarum  res  ipsas,  per  se  quidem  conexas, 
neglegere  atque  contemnere  licet 

Quapropter  rem  ipsam  altius  repetentes,  ad  officinam 
tamquam  et  fabricam  descendamus  poetae,  id  quod  primus 
fecit Welckerus  libro :  Des  Aeschylus  Trilogie  Prometheus  1824. 
Is  omnibus  Aeschyli  dramatis  et  titulis,  qui  ex  antiquis  tem- 
poribus  supersunt,    inspectis    examinatisque,    ternis    fabulis 

inter  se  conjunctis,  nihil  aliud  fere  Aeschylum  conscripsisse 
docuit,  nisi  ternas  fabulas  argumenti  reique  tamquam  vinculo 
inter  se  cohaerentes  et  deinceps  sese  excipientes.  Hac  ra- 
tione  usus  XX  fere  trilogias  restituit,  non  solum  perpetui- 
tate  quadam  argumenti,  ut  vult  Hermannus7  verum  compo- 
sitionis  consensu  quasi  atque  concentu  rerumque  unitate 
conexas.  Egisse  autem  Aesclrylum  id,  ut  tres  ejusdem 
argumenti  fabulas  arte  consociatas  tamquam  tria  unius  cor- 
poris  membra  paria  atque  aequalia  conformaret.  Quod  illud 
primus  quidem  aperuit  certisque  illusti  avit  rationibus,  summa 
profecto  Welckeri  putanda  est  laus,  totaque  illa  res  tanta 
est,  ut  omnibus  trilogiain  Aeschyli  consideraturis  ab  hoc 
rite  proficiscendum  sit7  cujus  sententiam  ipse  Hermanuus, 
quamvis  invitus  nec  professus,  tamen  magis  magisque  sen- 
sim  secutus  est.  At  numerum  trilogiarum  a  Welckero 
statutum  nos  quidcm  non  probamus.  Nam  ille  jam  ex  anno 
484  Aeschylum  trilogiae  genere  usum  esse  vult.  Nos  vero, 
472  demum  anno  novam  illam  legem  inductam  esse  rati7  cum 
Nitzschio  XIV  trilogias  statuimus. 

Jam  Welckerus,  etsi  jure  contendit,  artem  Aeschyleam 
fabulis  mythisque  nisam  esse  popularibus,  tamen  idem  argu- 
menti  plurima.  quin  etiam  fore  sola  ratione  habita,  mythos 
ipsos  in  tres  partes  necessario  distingui  atque  dividi  putat. 
Quam  quidem  distributionem  jam  in  Homeri  carminibus  in- 
veniri,  quoium  ad  similitudinem  Aeschylum  trilogias  suas 
ita  instituisse,  ut  carmina  heroica  mythosque  ipsos  quodam- 
modo  exhauserit.  Cui  sententiae  saepe  multumque  Gruppius 
repugnat  et  id  quidem  jure  in  libro  Ariadne  1843.  Multo 
autem  vehementius  idque  rectissime  Welckero  contradicit 
is,  qui  in  hac  re  suinmus  auctor  jure  habetur,  Nitzschius. 
Is  meo  quidem  judieio  popularem  illam  de  deis  opiniouem 
magis  intuens  atque  respiciens  totamque  quaestionem  acer- 
rime  intellegens  optime  in  libro  eo,  quem  antea  laudavimus, 
exsequitur  ac  disserit.  Quocum  equidem  statuo,  Aeschylum 
ex  carminibus  epicis  mythisque  ipsis  fabulas  non  elegisse, 
nisi  quae  ad  trilogias  idoneae  piaue  et  consonae  viderentur. 

Qaod  quo  facilius  intellegatur,  opinio  ejus  aetatis  de  deis 
popularis  accuratius  nobis  consideranda  est,  ad  quam  potis- 
simum  tragoediac  compositionem  tamquam  ad  certissimam 
legem  expressam  videmus.  Etenim,  bellis  Persicis  praecla- 
rissiine  confectis,  quum  mores  Graecorum,  consilia,  de  deis 
persuasio  novum  inde  colorem  ducerent,  nisi  illorum  auxilio 
victoriam  non  esse  partam  omnes  confessi  numini  deorum 
gratias  summas  agendas  esse  existimaverunt,  sine  quo  prae- 
senti  atque  propitio  homines  omnino  efficere  possent  nihil. 
Hinc  summa  erga  deos  pietas,  hinc  tanta  religio,  hinc  metus 
perpetuus,  ne  unquam  aut  dictis  aut  factis  hominum  illi 
offenderentur.  Nam  ipsi  dei  summas  Persarum  opes  atque 
divitias  funditus  evertendo,  quam  gravibus  poenis  afficerent 
superbiam  hominum  atque  insolentiam,  illustri  luculentoque 
exemplo  tum  declarasse  videbantur  omnibus.  Aucta  est  igitur 
atque  elata  mirifice  ratio  ista  Graecorum  aniniis  insita  inna- 
taque  quum  omnino  sentiendi  honeste  recteque  faciendi,  tum 
vero  deorum  rite  pieque  venerandorum.  Quod  quidem  ut 
omnibus  in  rebus  nationis  illius  cernitur,  ita  vel  maxime  in 
literis  apparet,  fatalem  atque  funestam  esse  superbiam,  quam 
Graeci  upptv  vocabant,  ejusque  5(3pea>s  vestigia  poenas  semper 
sequi  deorum,  seras  illas  quidem,  sed  certas  atque  inevita- 
biles,  Nejjteotv  sive  'Eptvov.  Quae  de  deis  opinio  apud  anti- 
quiores  jam  perspicua  saepe  manifestaque  est,  quocl  quidem 
Lehrsius  in  libro:  Popul.  Aufs.  p.  36  doctissime  elegantissi- 
meque  exposuit.  Nec  tamen  quisquam  antiquiorum  tanta  vi 
tantoque  studio  opinionem  illam  profitetur  atque  declarat, 
quanto  Aesehyli  aetate  in  omnibus  scriptorum  libris  effictam 
videmus.  Ita  Herodotus  fatum  et  atrocem  sortis  humanae 
necessitatem  quum  omnino  respicit,  tum  in  partibus  ornandi 
caussa  additis,  cujus  rei  exempla  afferre  Polycratis  fortunam 
et  Croesi  facile  supersedendum  videtur.  Eodem  ingenio  in- 
doleque  imbuta  sunt  Pindari  carmina  graviter  monentis, 
ab  hominibus  parendum  esse  legibus  institutisque  deorurm 
Imprimis  vero  sententiam  illam  in  Aesehyli  trilogia  invenimus, 
quum  ille  doceat,   ne  quis  homo  supra  modum  sese  efferat, 

qiiocl  quidem  quantopere  offcndat  deos;  jam  Homerus  in 
mythis  et  Niobae  et  Ajacis  Locri  describendis  testatur. 
Postea  autem,  bellis  Persicis  opioione  illa  magis  exprompta 
ad  vitacque  communis  consuctudinem  scrpcnte  atque  pro- 
deunte,  tamquam  scdes  ac  fundamentum  sentiendi  honeste 
recteque  agendi  apud  Graecos  illud  ji^oev  ayav  putandum 
est,  quo  vetatur  homo  mortalis  nimium  quidquam  atque 
furiosum  audere.  sed  moderato  animo  semper  esse  atque  mo- 
desto.  Quocl  dictum  etiam  januae  templi  Delphici  inscriptum 
fuisse,  quippe  quod  non  modo  adintuenduin,  verum  ad  reputan- 
dum  imitandumque  omnibus  proponeretur,  quisest,  qui  nesciat? 
Atque  3ppis  illa,  quae  cura  Graecoruni  natura  ac 
moribus  artissime  cohaerebat,  intellegenda  est  superbia 
hominum  omnis,  contumacia,  impudentia,  libido .  securitas 
temeraria  atque  obcaecata,  stultitia,  protervitas,  procaci- 
tas,  denique  quae  in  deos  aut  homines  sive  cognatos  sive 
hospites  sive  supplices,  vel  mentibus  vel  dictis  vel  factis 
pecces,  i.  e.  vj  Trspt  jjlsv  Oeob>  doejSsiot,  itspt  o  avypa>~oi>*  doixta, 
unde  'j[3p'.aTy]v  nec  cpopov  &£a>v  vereri  nec  vojxov  avi)pa)*tov  colere 
patet.  De  deorum  autem  justitia  taniquani  juris  praesidum 
atque  custodum  dubitari  posse  vulgo  non  credebatur,  quippe 
qui  hominum  virtutes  laudesque  probautes  ornarent  honoribus 
praemiisque,  malitiam  vero  nequitiamque  aspernantes  punirent 
gravissimisque  suppliciis  multarent.  nec  solum  multarent, 
verum  etiam  ipsos  homines  illos  nefarios  ex  intimo  pectore 
odissent.  Neque  modo  miseria  nimia  atque  aerumna,  verum 
etiam  fortuna  prospera  atque  secunda  hoinines.  quum  ampli- 
tudine  perfruentes  diffluentesque  deliciis  acl  3j3piv  incitarentur, 
facillime  everti  putabantur.  Nam  sic  moratorum  divitiae 
tantum  abesse  ut  utilitati  ulli  aut  saluti  eis  essent  ipsique 
a  deorum  poena  et  exitio  vindicarentur,  ut  opibus  illis  inte- 
ritus  eo  maturius  afferretur.  Quocirca  homines,  quibus  can- 
cellis  angustiisque  res  humanae  circumscriptae  sint,  semper 
respicere  secumcpte  cogitare  decere.  Esse  enim  oppiv  pLaxaiov, 
i.  e.  vanum,  fragile,  stultum,  mutabile,  omni  stabilitate  for- 
tunae  diuturnitateque  carens. 

Ex  illa  antem  aetate,  qua  tragoedia  laetius  vigescere 
coepit,  omnino  deorum  in  homines  iniquitatem  quandam 
acrius  expressam  videmus  ut  a  populo  ipso  sic  a  poetis. 
Neque  enim  solum  superbiam  arrogantiamque  illos  punire 
hominum,  sed  etiam  nimiae  fortunae  eorum  et  amplitudini 
modum  naturae  humanae  excedenti  invidere  animadvertas, 
atque  invidere,  etiamsi  superbia  hominum  accesserit  nulla. 
Etenim  dei,  quos  ad  hominum  rationem  ac  similitudinem 
Graeci  finxerant  animis,  non  prorsus  liberi  a  metu  aut  ab  in- 
vidia  credebantur,  quorum  complexionem  cumulatam  bono- 
rum  attingere  hominibus  non  licere.  Namque  omnium  mor- 
talium  naturam  sempitero  numine  deorum  coerceri  suaque 
fortuna  contineri,  quas  condiciones  egredi  homines  nefas  esse. 
Quare  hominum  omnia  facinora  diligentissime  observantes, 
ubi  modum  egressum  aliquem  in  Gppiv  aut  nefas  incidisse  ani- 
madverterent,  ut  aequae  illae  condiciones  atque  immutabiles 
restituerentur,  protinus  poenas  immitere  deos  gravissimas. 
Quin  etiam  usque  eo  de  iniquitate  illa  sibi  persuaserant 
Graeci,  ut,  cuicunque  numen  succenseret,  eum  sua  cupiditate 
obcaecatum  et  deceptum  fallaciis  ad  fraudem  et  scelus  ipsum 
depellere  atque  adeo  aerumnis  et  laboribus  deterrimo  cuique 
exanclandis  insuper  laetari  putaretur.  Qui  animus,  quamquam 
a  deorum  justitia  primum  leviterque  rem  adspicienti  alienior 
videtur,  tamen  minus  ab  eo  abhorrere  illum  putaveris,  si 
homines  innocentes,  qui  Gppews  macula  aspersi  non  sint, 
observari  tantum  utique  memineris,  non  puniri,  nisi  forte 
peccatorum  (o^stXkov)  jam  commissorum  facinorumque  ma- 
jorum,  quorum  improbitas  divinam  dignitatem  laeserit,  ab 
ipsis  dei  repetant  poenas.  Nam  iniquum  atque  injustum 
videbatur,  innocentes  sine  proba  caussa  interire.  Quorum 
vero  nimiae  fortunae  dei  inviderent,  eis  xopov  illos  immittere, 
a  quo  haud  longe  distare  atque  sejunctam  esse  upptv,  quam 
quidem  dei  attentis  animis  intuentes  jam  exspectarent,  si 
forte  flagitio  quodam  illiinquinarentur.  Cujus  invidiae  divinae, 
quum  semel  emersisset,  vestigia  Nemesin  subsecutam,  nefas 
et  oppiv  ulciscentem,   a  nequissimo  quoque  poenas  gravissi- 

rnas  repetere.  Ex  una  igitur  justitia  divina  quum  poenas 
cunctas  enasci  inter  omnes  constaret,  Juppiter  icl  agere 
credebatur,  ut  fortunam  accrbissimam  expcrti  homines  ad 
sanain  mentem  piumque  animum  rursus  revocarcntur.  Nam 
legem  cam  pocnae  divinae  caseam  ab  illo  constitutam  esse, 
qui  ipse  tamquam  summus  deorum  auctor  omncs  pocnas  de- 
mitteret,  cujus  tamen  partibus  fungentcs  ceteros  quoque  deos, 
praesertim  quum  laesi  essent  ipsi,  quaelibet  scelera  ulcisci. 
Appellatur  autem  pocna  illa  a  Jove  missa  Saijitov  sive  Ns4u.e<sts 
sivc  'Epivuc.  Atque  Erinyn  illam,  quam  posset  nemo  effugere, 
consecutam  esse  Persas  ipsos,  omnes  Graeci  sibi  persuase- 
rant,  quorum  et  opes  divitiasque  et  ipsam  secuiitatcm,  quum 
bello  glorioso  illo  recens  cognovissent,  tamquam  nova  illa 
ct  inaudita  perlustrantes  oculis  vehementissimeque  commoti 
atque  offensi  non  aliter  nisi  divinitus  dilapsa  illa  esse  omnia 
credebant.  Itaquc  splendor  ille  magnificentissimus,  qui  in- 
eunte  tragoedia  describitur  Aesehylea,  prorsus  diffusus  atque 
dispersus,  contumacia  illa  animorum  funditus  oppiessa  atque 
exstincta  gravissimumGraecis  omnibus  et  exstitcrat  excmplum, 
deos  superbissimo  cuique  poenas  imponeremaximas,  etmansit 
fixaque  erat  opinio  illa  de  5j3psi  tam  luculenter  a  deis  con- 
firmata  ipsis. 

Qua  quidem  potissimum  trilogiae  genus  niti  censemus. 
Etenim  /'Vcschylus  472  anno  primum  novam  rationem  illam 
instituit,  quo  anno,  ut  hoc  verbo  jam  utar,  ille  commisit 
trilogiam  Persarum,  cuius  primum  locum  Phineus  obtinuit, 
alterum  Persae,  qui  quidem  nobis  restant,  Glaucus  tertium, 
ad  quas  tres  fabulas  quarta  accessit  Prometheus,  alieni 
profecto  argumenti  satyrica.  Illaque  triade  trilogiam  con- 
tineri  constat,  cujus  tamen  ipsum  nomen  tres  fabulas  illas 
complectens  traditum  non  est.  Quamquam  a  vero  aberrare 
non  videamur,  si  trilogiam  Persarum  eam  vocavimus.  Mirum 
est  enim,  quod  in  numero  titulorum  Aeschyleorum  ad  lite- 
rarum  ordinem  digesto  Phineus  Glaucusque  frustra  quae- 
runtur,  leguntur  autem  Persae.  Huc  accedit,  quod  Aristo- 
phanes  et  Athenaeus  ex  Persis  versus  quosdam  tradiderunt, 

quos,  quamvis  studio  perquisiveris  acri,  tamen  non  reperias. 
Quare,  si  non  alteri  hoc  tribuas  editioni,  quae  Syracusis 
facta  traditur  a  schol.  ad  Aristoph.  Ran.  1028,  conicias  for- 
tasse  non  temere,  Persas  jam  antiquis  temporibus  nomen 
fuisse  totius  trilogiae. 

Quoniam  igitur  Aeschylus  trilogias  producere  sibi  pro- 
posuerat,  quale  argumentum  ei  erat  praestantius,  aut  ad  illa 
tempora  atque  ingenium  ipsius  magis  accommodatum  quam 
res  ipsas  celebrare  haud  ita  longo  spatio  ab  hominibus  illis 
sejunctas,  praesertim  quum  spectatores  ipsos  proeliis  illis 
omnibus  conflixisse  haud  ignoraret,  quae  jam  ante  oculos 
et  aniinos  repetita  atque  redintegrata  visuros  eos  esse  in- 
tellegebat  tamquam  acceptissimam  belli  recordatos  memo- 
riam?  Adde,  quod  suum  opus  Phoenissis  a  Phrynicho  ante 
paucos  annos  actis  cum  illo  certans  opposuerit.  Quid  vero? 
Num  res  ab  omnibus  spectatoribus  gestae  iterum  oculis 
eorundem  praebenda  erant?  Non  id  intendit  poeta  ille  cla- 
rissimus,  sed  taritum  ei  videbatur  abesse,  ut  tragoedia  res 
praesentes  illustrarentur,  ut  artis  fundamentis  mythisque 
illam  contineri  maxime  putaret.  Tragoedia  enim  a  mythis 
minime  erat  sejungenda,  quibuscum  artissime  cohaerebat. 
Mythis  vero  ipsis  carens  tragoedia  aut  omnino  exstitit  nulla 
aut  si  erat  aliqua,  certe  ad  vitam  communem  Graecorumque 
illorum  animos  minus  apta  erat,  quam  quae  stare  posset. 
Quod  quidem  facile  intellegas  ex  fabella  illa  de  Phry- 
nicho  tradita,  qui  quum  Mileti  expugnationem  tragoedia 
pertractasset,  ab  Atheniensibus  temporum  recentium  prope- 
que  praesentium  memoribus,  quod  publicas  miserias  in  me- 
moriam  civium  revocasset  et  omnium  animos  tantopere 
flexisset,  ut  lacrimis  illi  abstinere  non  possent,  pecunia 
multatus  esse  traditur.  Ludos  enim  sollemnes  in  Dionysi 
honorem  laudemque  editos  tragoediis  ita  celebrari,  ut  materia 
earum  ex  poetarum  ipsorum  aetate  haurirentur,  nefas  Graeci 
arbitrati,  fabularum  ex  praeteritorum  potius  temporum  me- 
moria  copiam  variam  multiplicemque  sumendam  esse  existi- 
mabant.     Quapropter  Aeschylus,  qui  non  solum,  quid  de  hoo 

cives  sentirent,  penitus  intellexerat,  sed  suapte  mente  in- 
genioque  ipse  illuc  potissimum  ducebatur,  semel  oinnino 
historiam  publicasque  res  pertractavit  tragoedia.  Atque 
unius  Phrynichi  fabulas  si  exceperis,  argumentum  e  rebus 
sua  aetate  gestis  a  tragicis  sumptum  invenies  nullum.  Ae- 
schylus  autem  distribuendam  ita  hanc  materiam  judicabat, 
ut  res  a  civibus  ipsis  bello  gestas  cum  mythis  artissime 
conecteret.  Quid,  quod  Herodotus  ex  mythis  initium  historia- 
rum  suarum  cepit?  Et  hercle  id  est  clarissimum  testimonium 
gravissimumque  pietatis  adversus  deos  summae  ac  religionis 
quum  singulorum  poetarum  atque  scriptorum  tum  universi 
populi  Graecoruru.  Atque  in  hoc  exemplo  Persarum  maxime 
cernitur,  quomodo  poetae  magni  res  suae  aetatis  pertrac- 
tent,  quum  tempora  praesentia  semper  cum  cautione  attin- 
gant.  Quodsi  quaerinms,  cur  Graeci  id  fecerint,  illa  quidem 
maxima  mihi  vedetur  caussa,  quod  tragoediam  praeter  omnia 
opus  esse  voluerunt  ad  artis  normas  aptum,  non  id,  quod 
nos  appellamus  Tendenzstueck.  Atque  apud  Aristotelem  in 
poet.  libro  legitnus,  caput  ac  fontem  tragoediae  primarium 
esse  xdOapaiv,  quae  animi  expiationem  lustrationemque  quan- 
dam  et  reconciliationem  significat.  In  tragoedia  enim  non 
ipso  metu  ac  miseratione  commovemur,  sed  altius  etati  rerum 
praesentium  quasi  obliviscimur  atque  omnia  ab  eis  rebus, 
quae  sub  sensum  cadunt,  valde  remota  intuemur.  Talis 
tantaque  est  vis  artis  ipsius  hominum  animos  deleniens  atque 
opprimens.  Quam  quiclem  sententiam  ex  judicio  pulchritudi- 
nis  profectam  omnium  Graecorum  mentibus  pariter  insitam 
atque  innatam  esse  videmus.  In  mythis  enim  tragoediae 
mores  habitusque  totius  seculi  ita  expressa  sunt,  ut  tam- 
quam  summae  perfectionis  species  animo  informata,  i.  e. 
ideale  Welt,  quam  dicimus,  spectantibus  proponeretur ,  qua 
res  omnes  ut  speculo  quodam  illustri  praebentur,  non  ad 
praesentium  temporum  similitudinem  referuntur. 

Quibus  propositis,  facile,  credo,  inde  repeti  potest  ac 
perspici,  cur  tali  modo  trilogiam  Persarum  Aeschylus  insti- 
tuerit.     Una  enim  fabula  quoniam  neque   totum  bellum  ex- 

planare,  id  quod  constituerat,  potuit,  neque  tempora  et 
mythica  et  praesentia  inter  se  confundere  a.tque  in  unum 
tamquam  corpus  revocare  voluit,  plurium  deinceps  fabularum 
ordinem  trilogiaeque  genus  sumpsit.  Cujus  quidem  trilogiae 
compositionem  atque  conexum  jam  fusius  uberiusque  expo- 
nere  libet,  propterea  quod  et  proprium  illud  ac  peculiare 
est  genus  et  quod  hanc  primam  antiqnissimamque  Aeschyli 
trilogiam  ducimus. 

Prima  autem  pars  ejus  trilogiae  erat  Phineus;  de  qua 
quidem  fabula  nihil  reliquum  est  nisi  versus  duo,  ex  quibus 
nihil  sane  certius  colligi  potest.  Id  vero  apparere  videtur, 
in  hac  tragoedia  declaratum  fuisse,  primum  vitium  ac  cul- 
pam  profectam  esse  ex  barbaris,  quorum  naturam  moresque 
effictos  videmus  in  Phineo,  Argonautarum  aequali.  In  quo 
Pindarum  secuti,  Aeschylum  Argonautas  ideo  profectos  in- 
duxisse  putemus,  ut  Aeetae  5[3ptv  vindicarent  in  Phrixum 
commissam,  quem  quidem  rex  barbarorum  jugulaverat.  Tum, 
poenis  solutis,  Aeetes  Graecos  ulcisci  vult,  quod  tamen 
Phineus  vates  fieri  vetat  monetque,  deos  ipsos  illud  non 
pati.  Si  vero  quis  illud  nihilominus  fuerit  ausurus,  fore,  ut 
gravissimis  deorum  suppliciis  affieiatur  ipse  una  cum  fami- 
lia  sua,  cum  regno  omnibusque  opibus.  Antiquitus  enim 
hoc  esse  a  deis  cautum,  ut  barbari  Asiae  imperium  obtinere 
satis  haberent,  neve  Graeciam  invaderent.  Cf.  Darei  verba 
Pers.  740. 

Prima  igitur  hac  fabula  bella  Persica  quasi  praedicuntur. 
Quod  a  quo  fieri  potuit  melius  quam  a  Phineo?  Cujus 
vaticinatione  expeditio  Argonai*tarum  cum  bellis  Persicis 
tamquam  artiore  quodam  vinculo  conjuncta  inducitur  Aeschy- 
lusque  per  deos  ipsos  incurrere  barbaris  in  Graeciam  non 
licere  clemonstrat.  Xerxes  vero,  qui  jussa  illa  deorum  ne- 
glexisset  atque  violasset,  hanc  ob  ipsam  caussam  in  interitum 
ruit.  Sic  optime  Phineus  cum  Persarum  fabula  vaticinationis 
necessitudine  cohaeret,  qua  quidem  saepissime  trilogiarum 
fabulae  inter  se  continentur.  Cf.  Cassandram  in  Orestia, 
Prometheum.     Nec  tamen  ob  unam  illam  caussam  Xerxes 

in  perniciem  irrumpit.  Addc,  quod  regis  obcaecati  illius 
nimiis  divitiis  opibusque  dei  invidebant.  Quapropter  facta 
ejus  illi  undique  circuinspiciunt,  uj-lptv  sabortam  et  facinus  con- 
festim  et  in  unaquaque  re  animadvertunt,  postremo  eum  ag- 
gressi  magis  etiam  incitant  fallaciisque  irretiunt  caecutientem. 

Persarum  summam  umbra  Darei  profitetur  Pers.  820-830. 
Xerxes  enirn,  ab  amicis  ille  quidem  impulsus,  cui  tamen 
ut  regi  aoxoxpaTopi  nulla  legum  auctoritate  obstricto  omnia 
facinora  ipsi  imputanda  sunt;  propter  cupiditatem  opes  ampli- 
ficandi  finesque  proferendi,  quum  jam  habeat  summas  divi- 
tias  imperinmque  ingens,  a  deis  iratis  ad  insaniam  adactus, 
Graeciam  in  potestatem  suam  ditionemque  redigere  cupit. 
Neque  vero  in  hac  re  acquiescens  rex,  denuo  deis  laesis 
atque  exacerbatis,  in  exitium  magis  magisque  incidit  atque 
incurrit,  quum  et  alios  deos  et  Neptunum,  quos  superaturum 
sese  esse  opinatur,  Hellesponto  ponte  conjungendo  lacessat. 
Quam  ob  8(3ptv  et  &pa'aos  quum  ceteri  dei  tum  Juppiter  ipse 
ac  daemon  (aXaaTwp  ^  xaxos  Satpov)  poenas  atrocissimas  illi 
imponentes  totum  exercitum  ac  populum  Persarum  funditus 
evertunt,  qui  cum  impio  rege  illo  templa  ac  delubra  deorum 
immortalium  incenderant  multaque  alia  facinora  effrenata 
licentia  perpetraverant.  Cujus  contumaciae  et  superbiae 
poenas  repetentes  cladibus  maximis  illi  eos  affligunt  atque 
prosternunt,  Graecoruru  vero  virtutem  pietatemque  gloria 
summa  ornant  decorantque.  Ac  vinculum  Persarum  cum  tertia 
tragoedia  trilogiae  ipsum  quoque  continetur  vaticinatione 
Darei.  Jam  enim,  ait  ille,  alias  clades  recentes  imminere 
ac  detrimenta  non  minus  gravia  prioribus  (Pers.  818)  et  poe- 
nas  impendere  pro  superbia  illa  ac  scelere,  totam  vero  Grae- 
ciam  libertatem  sibi  conservaturam  esse  integram  atque 
incolumem. 

Tertium  hujus  trilogiae  drama  titulo  inscribitur  Glauci. 
In  quo  nos  quoque  non,  quae  Hermannus  olim  de  Glaucis 
scripsit,  sequi  possumus,  sed  recentiorum  Welckeri,  Bern- 
hardii  sententiae  adstipulamur.  Ille  igitur  Glaucus  (IlovTto?), 
numen  marinum  apud  Boeotos  et  Athenienses  sollemni  cultu 

celebratum,  quum  omnia  maria  lustraret,  quotannis  Athenas 
venisse  dicebatur.  Quid  vero  facilius  aptiusve,  quum  in 
fragmento  quodam  Glauci  Aescbylei  vocem  Himerae  inve- 
niamus;  colligas,  quam  Glaucum  in  fabula  Aeschyli  nuncium 
attulisse  victoriae  apud  Hiineram  de  barbaris  relatae  mag- 
nifice,  quaeque  eodem  cum  Salaminia  die  fuisse  traditur.  Nec 
miuus  certe  Plataeensem  Persarum  calamitatem  in  tertia 
fabula  enarratam  statuas,  praesertim  quum  ipse  Glaucus  in 
Boeotia  religiose  coleretur7  quarum  cladium  utraque  a  deis 
ipsis  missa  credebatur  tamquam  poena  uppewc  et  facinoris 
barbarorum,  Xerxis  enim  unius  culpae  ab  omnibus  jam  bar- 
baris  poena  repetitur  acerbissima.  Ceterum  illa  Himerae 
commemoratione  ac  laudibus  factum  videtur7  ut  lfctec  trilo- 
gia  ab  Aeschylo  tum  praesenti  Syracusis  iterum  magno  con- 
cursu  hominum  atque  frequentia  ageretur.  Atque  in  hoc 
dramate  tertio  ingenti  ob  victos  barbaros  impios  laetitia 
exposita,  Graecos,  homines  mansuetissimos  maximeque  miti- 
gatos  cultu  politioie  quum  omni  tum  ipsorum  deorum  reli- 
gione;  summas  eis  pro  salute  atque  victoria  laetissima  gratias 
agere,  satis  probabiliter  conicias.  Cui  rei  praedictum  Glauci 
de  magnitudine  ac  decore  et  libertate  Atheniensium  facile 
adjunctum  sit;  cujus  quidem  dispositionis  exemplum  in  Eu- 
menidibus  nobis  propositum  exstat. 

Et  quouiam  hujus  trilogiae  conexum  satis  explicasse  enu- 
cleasseque  nobis  videmur;  si;  quae  ex  his  efficiuntur,  una 
quasi  comprehensione  complecti  licet;  hoc  jam  summatim 
repetamus,  Aeschylum  luculenter  graviterque  declarasse, 
6'pptc  barbarorum  jussa  divina  aspej-nantium  quomoclo  tantum 
splendorem,  tantos  apparatus,  tantam  vim  hominum,  tantum 
denique  regem  ac  tyrannum  tandem  everteret.  Quod  quum 
una  eademque  fabula  exprimendum  sibi  esse  ille  non  putaret, 
arte  ipsa  ductus  tres  tragoeclias  instituit,  quarum  prima 
jussa  deorum  explicantur7  altera  casus  impiorum7  ira  deorum 
adductus,  tertia  pestis  ista  usque  ad  hnem  perducta  atque 
absoluta.  Quicl  vero?  Estne  hoc  vinculum  ?  An  forte  Din- 
dorfiuin  scquamur?     jNeque  vero  intellegimus,  quomodo  fieri 

potuerit,  ut  vir  ille  cioetissimus  (in  vit.  Sophocl.)  tetralogias 
et  ejusdem  argumenti  et  diversi  discernendo,  quo  quidem 
Persas  refert,  totam  rem  plane  everteret.  Simili  modo  eorum, 
qui  trilogiae  rationem  diligentius  exsequebantur,  multi  com- 
positionem  miniine  respiciunt,  verum  solam  argumenti  per- 
petuitateni.  Nos  vero  satis  iilustrasse  nobis  videmur,  trilo- 
giam  Persarum  coutineri  ut  mythis  cum  liistoria  conjunctis 
ita  et  quam  maxime  illa  de  u[3pst.  atque  Nsjjioet  opinione,  quae 
tamen  opinio  post  pugnam  demum  Saluminiam,  summo  illo 
splendore  opibusque  Xerxis  sublatis  atque  exstinctis,  tanta 
vi  gravitateque  euitescere  ac  plurimum  ad  vitam  cultumque 
Graecorum  valere  coepit.  Tali  modo  fundatum  denium  ac 
conformatum  trilogiae  genus  censemus.  in  quo  summa  pietate 
sua  et  religione  deorum  Aesckylus  quum  inter  ceteros  omnes 
praestat  poetas,  tum  superiores  longe  superat  ipse.  Nec 
sane  intellegimus ,  qua  quis  ratione  Pbrynichum  auctorem 
illius  generis  judicet,  quia  ante  pugnam  Salaminiam  et  totus 
habitus  hominum  atque  indoles  et  rerum  sacrarum  sollemnium- 
que  condicio  longe  fuit  alia.  Quid  plura,  praesertim  quum 
jam  supra  de  hac  re  fusius  dixerimus,  ubi  de  Phrynicho  dis- 
putabamus?  Nec  magis  cum  Welckero  consentienclum  csse 
putamus,  qui  jam  anno  484,  quo  anno  primum  vicit.  trilogiae 
genere  Aeschylum  usum  esse  censet.  At,  quoniam  quuni  ex 
Salaminia  demum  victoria  SppsoK  notio  ista,  ad  quam  oiunium 
Aeschyli  trilogiarum  summa  recurrit,  ad  vitam  communem 
plus  valere  coepit,  tum  in  ipsa  Persarum  trilogia  gravissima 
est,  qua  quidem  trilogia  priorem  reliquam  cognitainve  habe- 
mus  nullam,  eas  ob  caussas  Persas  primain  omnium  trilo- 
giarum  fuisse  persuasum  habemus,  id  quod  etiam  atque  etiam 
monemus. 

Semel  igitur  usus  trilogiae  genere  Aeschylus,  praesertim 
quum  civium  animos  maxima  permulsisset  suavitate,  gravitate 
permovisset,  jam  retinere  eam  in  posterum  constituit.  Neque 
vero  idcirco  unam  semper  regulam  normamque  in  illo  genere 
amplexus  est,  nequeillud  res  ipsa  desiderabat,  sed  intra  fines 
artiores  liberrime   evagari  licebat.     Atque,   etiamsi  nou  du- 

bium  est,  quin  ratio  ac  conexus  Persarum  propria  quaedam 
ac  peculiaria  fuerint,  quaeque  ad  ceterarum  trilogiarum  si- 
militudinem  referri  non  potuerint,  tamen  prirao  illo  exemplo 
poeta  divinus  satis  jam  declaraverat,  quomodo  artis  vinculo 
tres  tragoedias  sirailis  argumenti  inter  se  conjungeret. 
Quumque  in  trilogiis  componendis  omnibus  pietatem  erga 
deos  semper  Aesch}Tlus  respiceret,  tamquam  caput  et  summa 
artis  Aeschyleae  Sppts  eminere  non  desiit  Quam  quidem 
uppiv  priraum  eura  ad  tragoediarum  artem  augendam  atque 
illustrandam  transtulisse,  maxima  certe  laude  ac  gloria  prae- 
dicandum  est.  Nam  iterum  ea  ratione  uti,  quae  jam  antea 
inventa  est,  hoc  quidera  minoris  momenti  est  minoremque 
a ff er t  diffi  c  ul  r  a  t e  ra . 

Nec  jam  ex  antiquis  raonumentis  accuratius  dijudicare 
licet,  ad  quam  materiara  priraum  ille  Persarum  fabula  acta 
aggressus  sit.  Neque  enim  illud  conicias,  467  demum  anno, 
quo  anno  Septem  ad  Thebas  fabulam  datam  esse  ex  arg. 
ad  Sept.  novimus,  trilogiam  quandam  Aeschylum  docuisse, 
quippe  qui  tantum  numerum  tragoediarum  composuerit. 
Yerum  id  contendiraus,  ex  illo  tempore  auno  fere  quoque 
trilogiam  eum  commisisse. 

Jam  vero,  quuin  ex  titulorum  indice  constet,  Aeschylum 
res  Troicas  pluribus  fabulis  pertractasse,  a  vero  non  nimis 
discesserimus,  si  materiam  fabulamque  quaerentem  eum  in 
argumentum  illud  incidisse  statuamus,  quippe  quae  ad  mi- 
ram  profecto  cum  Persicis  similitudinem  accedant.  Quum 
enim  bellorura  Persicorum  certaminibus  taraquam  inter  Grae- 
cos,  reipublicae  libertatisque  amantissimos,  et  barbaros  a 
tyranno  superbissimo  oppressos  dominationeque  illius  quasi 
perdomitos,  discrimen  iilud  maxime  ante  oculos  positum 
esset,  indolem  mythorum  Troicorum  ad  temporum  Persi- 
corum  rationem  expressit  Aeschylus.  Qua  ex  materia  eti- 
amsi  non  trilogia  ulla  ac  ne  una  quidem  restat  tragoedia, 
tamen  ex  ipsis  titulis  restitui  illae  possunt,  unde  Nitzschius 
IHadem  trilogiam  effecit.  In  Agamemnone  vero  fabula,  opi- 
nor,  si  modo  fuit  Aeschyli  tiilogia  Troica,  qualis  fuerit,  lucu- 

lentissiine  tota  res  illustratur.  Paris  enim,  quum  dei  jam 
ninriae  fortunae  opibusque  Priami  gentis  inviderent,  hospitio 
laeso  et  Jove  hospitalt  (5(3pis)  atque  uxore  hospitis  surrepta, 
in  se  ipse  excitaverat  iram  illorum.  Qui  totam  gentem  po- 
pu  umque  6(3pio-uiv  (eteriim  totus  populus  Trojanorum  eodem 
modo  quo  Persarum  describitur)  ita  delere  constituerunt, 
ut  Brinyes  et  Atridas  mitterent,  qui  ipsum  Paridem,  homi- 
nem  nefarium,  gentemque  ejus  universam  punirent.  Et 
profecto  ex  illa  Paridis  antiqua  culpa  omnes  istos  labores 
molestiasque  enasci  Trojanorum  et  clades,  cantica  illa  chori 
clarissima  testantur.     (Agam.  355—483,  56—80,  660.) 

Temporum  ordinem  se.cuti  ad  Lycurgiam  Aeschyli  transe- 
amus.  Quae  quo  anno  acta  sit,  etsi  disertis  testimoniis 
nescimus,  tamen  quo  fere  tempore  prodierit,  conjectura 
effici  posse  putamus.  Etenim  in  didascalia  ad  Septem  tra- 
ditum  videmus,  eoclem  anno  467,  quo  anno  Septem  fabulam 
Aeschylus  docuit,  tertium  pretium  tulisse  Polyphradmonem 
Aoxoop-yia  TcipctXoYta.  Scholiastes  vero  Aristoph.  ad  Thes- 
moph.  142  Aeschyli  Lycurgiam  tradidit.  Quid?  Nonne 
poetam  illum  hanc  materiam  ante  actam  Polyphradmonis 
fabulam  in  lucem  emisisse  putabimus?  Equidem  plurimos 
viros  doctissimos  secutus  in  hac  sententia  persisto,  Quid 
veio  ex  hoc  argumento  efficitur?  Illud  plane  concludi  licet, 
intra  annum  472  atque  468  Aeschylum  Lycurgiam  produxisse, 
cujus  exemplum  auctoritatemque  Polyphradmonem  secutum 
esse  anno  467.  Tragoedia  enim  ex  Dionysi  fabulis  profecta 
facile  ad  illos  mythos  aliquamdiu  intermissos  eo  libentius 
revocata  est.  Jam  vero  ei  mythi  Dionysiaci  exquirendi 
eligendique  erant,  qui  uppsaK  natione  continebantur,  ad 
quam  fabula  de  Lycurgo  ficta  aptissima  videbatur,  qui  qui- 
dem  rex  Edonum,  quum  deorum  instituta  pio  paratoque 
animo  sese  accepturum  Dionysumquc  agniturum  contumaciter 
negasset,  ob  hanc  ufjpiv  deo  ipsi  poenas  atrocissimas  solvit. 

Nec  vero  dubium  est,  quin  Aeschylus,  quum  quoque 
fere  anno  singulas  trilogias  doceret,  alias  etiam  ante  Septem 
tragoediam  trilogias  commiserit.     De  quibus  ipsis  nihii  novi- 

mus  ac  ne  colligere  quidem  quidquam  certi  licet.  Nam 
quod  Gruppius  in  Ariadn.  p.  156  temporis  ordinem  consti- 
tuere  sibi  visus  est,  quum  contenderet,  Aesclrylum  ex  prae- 
cedentis  cujusque  trilogiae  materia  ad  simile  quoddam 
cognatumque  argumentum  ductum  esse  subsequentis .  id 
nobis  prorsus  temerarie  dictum  videtur  atque  ab  ingenii 
Aeschyli  divinitate  fertilitateque  alienissimum.  Quapropter 
quaestionem  illam  mittamus  tamquam  supervacaneain,  quae- 
que  in  dubio  sit,  dum  forte  casus  opportunitate  majorem 
didascaliarum  numerum  invenerimus. 

Sed  alia  quoque  materia  per  se  ipsa  poetam  allexit, 
i.  e.  earum  trilogiarum,  quibus  totius  gentis  mythi  describun- 
tur.  Nec  tamen  ullo  modo  omnes  de  gente  aliqua  mythi  in 
unius  tragoediae  corpus  redigi  potuerunt,  quia,  quum  scelera 
ac  facinora  majorum  per  plures  gentes  aetatesque  numinis  ira 
et  a  Nemesi  punirentur,  poenae  a  liberis  usque  ad  tertiam 
quartamve  aetatem  repetebantur.  Quae  vicissitudines  cul- 
pae  ac  poenae,  aliae  alias  excipientes,  quum  in  mythis  sin- 
gularum  gentium  apparebant,  tum  Aeschylus  trilogiam  ali- 
quam  instituebat.  Quumque  partem  singularem  talium 
mythorum  solam  praecidere  nollet,  quippe  quae  sine  conexu 
cum  toto  illorum  corpore  plane  intellegi  ac  percipi  nequiret, 
mythos  plures  inter  se  conexos  ipsa  re  ad  unam  trilogiam 
revocavit.  In  quo  genere,  quum  superbia  impudentiaque 
lascivientes  homines  in  legesque  ac  jussa  deorum  peccantes 
inducantur,  ex  quibus  peccatis  nova  peccata  alia  aliique 
mentium  furores  suboriuntur,  non  minus  quam  in  ceteris 
Aeschyli  trilogiis  ad  6'[3piv  summam  rerum  recurrere  videmus, 
nec  tamen  ad  illam  unam.  Namque  accedit  aXaotoop  r^  xaxb? 
Sa^cov  ^evva?  sempiternus.  Jam  vero  in  hoc  trilogiae  genere 
plures  partes  requirebantur  aliam  ob  caussam  atque  in  Per- 
sarum  trilogia,  quum  moris  tralaticii  prope  ac  consuetudinis 
esset,  ut  historia  genuina  cum  mythis  conjungeretur,  con- 
juncta  proponeretur  spectantibus.  Quamquam  vero  in  hoc 
quidem  alia  est  ratio  Persarum,  trilogiae  gentilis  alia,  tamen 
in  u(3ps«K  vi,  quam  universae  trilogiae  fundamentum  sane  ac 

principium  esse  in  omnesque,  quae  hodie  supersunt,  trilogias 
maxime  quadrare  censemus,  simile  quoddam  vinculum  cunctae 
habent.  Invenitur  autem  quum  in  multis  Aeschyli  sententiis 
aliis  illa  opinio  hoc  gentilis  trilogiae  genere  expressa  tum 
in  Agam.  728—740.  Loci  similes  sunt:  Choeph.  304.  842. 
Eum.  894.     Sept.  740—744. 

Facinora  igitur  ultio  subsequitur,  sed  poena  sceleris 
alicujus  commissi  soluta,  denuo  peccatur,  cupiditas  novi 
sceleris  committendi  priore  illo  scelere  augetur,  atque  adeo 
numen  divinum  ipsum;  si  quem  odit7  nonnunquam  ad  delin- 
quendum  eum  incitat  atque  impellit.  Rursus  igitur  in  vitium 
inclinatur,  in  graviorem  casum  incurritur,  major  culpa  con- 
trahitur,  dum  extrema  parte,  deis  intercedentibus  ipsis, 
reconciliatos  animos  hominum  expiatosque  videmus.  Quae 
omnia,  trilogiae  genere  aptissime  illustrata,  vel  maxime  in 
fabulis  gentium  nobilium  quum  aliarum  tum  Labdacidarum 
et  Pelopidarum  cernuntur.  Laius  enim  a  Pelope  ob  filium 
ejus  raptum  devotus,  jussis  deorum  contemptis,  ipse  filium 
gignit,  pro  qua  uppsi  daemon  iratus  suppliciis  gravissimis 
non  solum  ipsum  exagitat  vexatque,  verum  totam  ejus  do- 
mum  conflictandarn  esse  statuit.  Culpa  igitur  patris  nondum 
soluta  et  tamquam  renascens  in  filio  caeca  facinora  procreat, 
filii  illi  propter  patrem  expulsum  ab  ipso  devoti  inter  se 
interimuut.  —  Pelopidarum  auctor  fraude  doloque  imperium 
parit,  subsequitur  filiorum  altercatio,  flagitia,  incestus,  caedes 
liberorum,  deuique,  ut  nova  cuipa  accedat  ad  priores  illas 
tantas  tamque  graves,  Atreus  Thyestam  trucidat,  occidit 
Thyestiades  Atridam,  patrem  uxore  illius  corrupta  ulturus. 
Interfectorem  igitur  ulciscitur  interfector,  dum  deorum 
propitia  benignitate  atque  praesentia  tota  culpa  radicitus 
expiatur. 

Jam,  etsi  Oedipodia  antiquissimum  exemplum  generis 
trilogiarum  gentilium  nobis  restat,  tamen  hoc  loco  perse- 
quamur  accuratius  Orestiam,  alteram  fabularum  gentilium 
compositionem,  in  qua  trilogia  rationem  universam  supra  a 
nobis   propositam,    num  vera  sit;    examinemus.     Habemus 

autem  Orestiam  unicum  exemplum  trilogiae  justae  usque  ad 
nostra  tempora  servatae,  quam  quidem  fabulam  ultimam 
provectior  aetate  Aeschylus  scripserit.  In  hac  igitur  tra- 
goediarum  compage,  quam  veteres  ipsi  Orestiae  nomine 
significatam  trilogiam  vocant,  de  ea  ratione,  qua  ille  usus 
est;  si  recte  riteque  judicare  didicerimus,  hoc  ipso  judicio 
in  aliis  trilogiis  intellegendis,  quarum  singulae  tantum  fabulae 
ad  nos  pervenerunt,  uti  nostro  jure  nobis  licebit. 

Secl  7  priusquam  de  singulis  hujus  trilogiae  partibus 
verba  faciamus,  pauca  universa  de  toto  proponamus  opere. 
Etenim  viri  docti  saepe  multumque  originem  Orestiae  per- 
scrutati  atque  investigantes,  quam  ob  caussam  Aeschylus 
eam  fabulam  commiserit,  usque  ad  liquidum  perducere  stu- 
debant.  A  scriptoribus  quidem  veteribus  traditum  legimus, 
Orestiam  actam  esse  anno  458,  quo  tempore  Athenis  magnae 
civium  dissensiones  atque  discidia  exstiterant,  Pericle  et 
Ephialte  ducibus,  qui  legem  tulerant  eam,  ut  potestas  atque 
auctoritas  Areopagi  angustioribus  jam  finibus  quam  antea 
coerceretur.  Neque  tamen  quidquam  caussae  est,  cur  aut 
omnino  rerum  publicarum  suique  temporis  in  hoc  genere 
ratioriem  habuisse  Aeschylum  conicias,  aut  persuadere  volu- 
isse  civibus,  ut  auctoritatem  Areopagi  a  plebe  tunc  labefac- 
tatam  rursus  integram  esse  paterentur.  Caveamus  maxime 
illum  errorem,  ne  magis  qnam  decet  in  hoc  argumento  trac- 
tando  a  rebus  tum  publice  Athenis  agitatis  Aeschylum  pepen- 
disseputemus.  De  qua  re  fusius  atque  rectissime  disputavit 
Guetzlaffius  in  dissertatione,  quam  scripsit  de  tragicis  res 
gestas  sui  temporis  respicientibus.  (dissert.  inaug.  Regim. 
Pruss.  1865.  p.  40.)  Atque  in  eligendis  trilogiarum  argu- 
mentis  Aeschylum  recte  contendamus  plures  rationes  com- 
plexum  esse  animo,  non  in  una  semper  eademque  acquievisse. 
In  Orestia  illud  quoque  insigne  est,  in  quo  quidem  viri 
docti  summam  hujus  trilogiae  positam  esse  censebant,  quod 
lex  casca  ac  jus  a  natura  ipsa  profecta  cum  humanitate 
pugnantia  benignitateque  deorum  Olympum  obtinentium,  i.  e. 
dei  prisci  generis   cum  novo  illorum  ordine  certantes  de~ 

seribuntur.  At  talis  sententia  etiamsi  in  Eumenidibus  ex- 
planata  illustretur,  tamen  totius  hujus  trilogiae  summa 
judicanda  non  est.  Sed  quibus  potissimum  rationibus  haec 
trilogia  contineatur,  quoque  tamquam  fundamento  suffulta 
sit,  perpetuo  constanterque  intuentes  accuratius  jam  exami- 
nabimus  ea,  quae  de  trilogia  universa  supra  exposuimus 
atque  proponemus  legentibus. 

Agamemno  igitur  in  Orestia  oriundus  inducitur  de  Pe- 
lopidarum  gente  devota  ex  temporibus  Tantali,  qui  iram  de- 
orum  superbia  sua  ac  fraude  (SPpei)  contumacissime  excita- 
verat.  Quare  Nemesis  vestigia  et  totius  gentis  et  regis 
ipsius  subsequitur.  Accedit,  quod  a  Diana,  quae  vehemen- 
tissime  illi  irascitur  atque  interfectum  eum  cupit,  incitatus 
filiam  suam  immolaverat.  Quam  Sppiv  Agamemnonis  a  numine 
ipso  incitatam  octijwov  ex  uppst  illa  Tantali  ortus  punit,  quam- 
quam  in  fabula  Aeschyli  ipsa  a  superbia  impietateque  tan- 
topere  ille  abhorret,  ut  temperantiam,  benevolentiam  pieta- 
temque  summam  erga  deos  declaret.  Crytaemnestra  autem 
apud  eundem  poetam  in  pietate  materna  ob  filiam  a  patre 
jugulatam,  quia  servam  barbaram  maritus  secum  ducit,  In 
amore  uxorio  offensa  describitur,  illasque  res  tamquam  ex- 
cusandi  facinoris  caussa  affert,  quippe  quae  quasi  ultricem 
a  deis  immortalibus  electam  se  ipsa  judicet.  Quumque  omnia 
scelera  ac  flagitia  in  hac  trilogia  ultione  percita  sint,  per 
totam  hanc  fabulam  ipsam  quasi  aestus  ac  fervor  gravis 
fluctuare  videtur,  quo  quidem  procella  aliquamdiuretinetur  at- 
que  tempestas  subsequens  obtegitur,  quod  quum  primis  choris 
perplexisque  sententiis  exprimitur,  tum  Cassandrae  vatici- 
nationibus  etiam  apertius  pronunciatur,  quibus  trilogiae  ordo 
atque  exitus  quodammodo  depingitur.  Exeunte  vero  fabula 
fulminibus  jactis  omnique  virtutis  vel  suspicione  sublata  fun- 
ditus  atque  exstincta,  pestis  tamquam  exsultans  laetitia  reque 
bene  gesta  discedens  describitur.  At  ex  nodo  nodus  nec- 
titur,  ex  facinore  facinus  conflatur,  ex  flagitio  flagitium 
suboritur,  quae  omnia  jam  in  prima  fabula  a  Cassandra  vel 
per  ambages  vel  apertis  planisque  verbis  praedicuntur. 

Eodem  modo,  quo  in  Agamemnone,  res  temporaque  fu- 
tura  in  Choephoris  portenduntur,    quae  quidem  fabula,   etsi 
inter    utramque  tragoediam  intervallum   multorum   annorum 
intercedit,   tamen   cum  prima  arte   cohaeret.     Alastor  enim 
Agamemnonis  filio  jam   adulto   etiam  atque  etiam  instat  et 
fatigat,  ut  ab  uxore  perfida  patris  trucidati  poenam  ultionem- 
que  repetat.     Sic  ad  facinus  expiandum  Dovum  commmittitur 
facinus  per  ipsam  ultionem  effectum.     Is  alastor  quam  acco- 
modatus  fuerit  ad  familias  gentesque  in  trilogia  describendas, 
facile  intellegas,  praesertim  si  per  illum  unitatem  et  conexum 
totius   trilogiae   contineri  tecum  reputaveris.     Quem  quidem 
daemonem  gentilem  Sophocles,    qui  ipse  trilogias  non  jam 
composuit,  consulto  deque  industria  in  tragoediis  suis  omisit, 
quemque,  si  alicubi,  in  Electrae  fabulae  vers.504  commemorare 
ei  licebat.     Sed  tantum  abest,  ut  in  dramata  sua  hunc  ille 
acceperit,  ut  eum  Electra  contemnat  ac  neglegat,  quae  atro- 
cissimum  patris  interitum  non  tam  expiare  quam  poenas  ab 
adultera   eaque  matre  pro  patris   morte  repetere  vult.    In 
quo  Sophoclem,  sicut  in  aliis  rebus  multis,   ad  Homeri  po- 
tissum  iugenium   atque  consilium  propius  accedere  apparet. 
Jam  vero,  unde  digressa  est  oratio,  ad  Orestam  redeat 
Aeschyleum.      Paternam  igitur  inter  pietatem  et  maternam 
fluctuans  variis  religionibus  distrahitur.     Nam  si  patrem  non 
ulciscitur,  Erinyes  illius  eum  persequuntur,  quod  pietatis  legem 
sanctam,   qua  patrem  ulcisci  jubetur,  violat,  sin  autem  matrem 
trucidat,  in  eundem  casum  se  casurum  esse  providet,   quia 
matrem   necare    nefas   est.     Tum  vero   deus   ipse  facinoris 
auctor  exsistit,   cujus  numine  voluntateque  impulsus  matrem 
suam    filius   interficit.      Nullae   aut  lacrimae  aut  preces  aut 
sacra  vehementissimam  deorum  iram  exstinguere  ultionemque 
illam    atrocissimam   avertere    possunt.     Ac  primum   quidem 
Orestes  summa  a  choro  laude  gloriaque  celebratur  et  omnis 
culpa  placata  videtur.     At  per  ipsam  ultionem  facinoiis  nova 
miseria  succedit,  neque   enim  daemon  gentilis,   postquam  a 
matre  iilius  poenam  sumpsit,  scelus  illud  taeterrimum  inultum 
remittit.     Jam  enim  mentibus  et  consiliis  chori  commutatis, 

vindicibusque  jdeis  ipsis  Orestae  uni  praesentibus,  alastor, 
qui  usque  ad  id  tempus  a*b  illius  partibus  stetit,  tum  adver- 
satus  Erinyes  monet,  ne  sceleris  nefarii  istius  in  naturae  et 
cognationis  sanctam  legem  commissi  memoriam  deponant. 
Orestes  igitur  a  furiis  vehementissime  vexatus  ad  insaniam- 
que  adactus  patria  relicta  profugus  errat.  Jam  ad  summum 
discrimen  adducta  fabula;  qui  futurus  sit  exitus,  attentis  ani- 
mis  expectamus.  Homines  quidem  ratione  consilioque  carent 
deis  freti,  quos,  quaecunque  semel  constituta  inchoaverint, 
ea  ad  finem  exitumque  aequum  ac  parem  adducturos  esse 
illi  confidunt. 

Qui  quidem  finis  affertur  tertia  Eumenidum  fabula;  in 
qua  veteres  deos  contra  novos  pugnantes  videmus,  quorum 
altera  pars  misericordia  gentis  laborum  cascorum  commota 
Orestam  defendit  atque  tuetur,  pars  altera  illum  insequitur. 
In  judicio  ipso  iterum  singulas  quasque  res  ad  unum  tam- 
quam  momentum  coactas  intuemur,  summo  certamine  orto; 
quod  quidem  plurimum  refert;  utrum  futurum  sit;  ut  matricida 
exagitandus  furiis  tradatur;  an  a  gravissimo  deorum  immor- 
talium  consilio  auctoritateque  absolutus  crimine  omni  libe- 
retur.  Disceptatur  res  et  pro  patre  contra  matrem  decer- 
nitur,  Dea  enim  ipsa,  quasi  propugnatrix  caussae,  quum 
omnium  deorum  animos  mitigat  ac  placat,  tum  daemonis 
gentilis  iram  inveteratam  infixamque  lenit.  Indicatur  autem 
hic  totius  trilogiae  finis  jam  Eum.  versu  744;  ubi  Orestam, 
gentis  istius  devotae  extremam  subsolem,  a  tota  culpa  abso- 
lutum  esse  apparet.  Verum  ad  majores  etiam  rationes  tri- 
logiae  genus  referebat  Aeschylus,  ad  res  divinas  reipublicae 
sacraque  sollemnia.  Erinyes  enim;  quae  Athenis  religiosis- 
simo  cultu  tamquam  deae  inferae  colebantur,  a-cijify  illa  sub- 
lata;  Ipsae  placatae  jam  mutato  nomine  Eumenides  vocatae 
numeroque  deorum  publice  cultorum  adscriptae  omnia  bene- 
ficia  omnemque  salutem  sese  civibus  porrecturas  esse  polli- 
centur. 

Reliquum  est,  ut7  quod  quidem  et  gravissimum  est  me- 
moratu  et  difficillimum  cognitu,    quae  ratit)  intercedat  inter 

ternarum  illarum  fabularum  compages,  diligentius  accuratius- 
que  perscrutemur.  Etenim  abhinc  multos  annos  Fr.  Schle- 
gelius  Vorles.  ub,  dram.  Kunst  I.  6  p.  94  ternas  illas  tra- 
goedias  ternos  trilogiae  actus  vocaverat ,  quem  virum, 
elegantissimi  quidem  judicii,  sed  non  raro  incautioris,  plurimi 
viri  eruditi  secuti  sunt,  quo  ex  numero  nominatim  appello 
Welckerum,  Gruppium,  Droysenum,  Nitzschium,  Leop. 
Schmidtium  (Symbol.  philol.  Bonn.  I  p.  226).  Unde  factum 
est,  ut  tragoediarum  singularum  partes  choris  binis  inter 
se  separatas  appellarent  Scenen. 

Ac  primum  quidem  videamus,  quid  nos  intellegi  velimus 
actum.  Significat  autem  vox  vernacula  actus,  ex  agendo 
deducta,  in  re  scenica,  in  quo  potissimum  usurpatur,  partem 
actionis  vel  8pa[xaxos,  neque  tamen  unamquamque,  sed  majo- 
rem  eam,  qua  rerum  eventorumque,  consiliorum  ac  temporum, 
condicione  priore  conversa,  alia  ratio  atque  ordo  exsistit. 
Longe  erat  diversus  ab  hac  consuetudine  usus  veterum 
Graecorum,  quippe  qui  ad  canticorum  spatia  partes  tragoe- 
diae  majores  digererent.  Romani  maximeque  recentiores 
tragici,  quorum  ordinem  Shakspearius  ducit,  in  certos  actus 
quinos  tragoediam  quamque  distribuebant,  ad  quorum  ratio- 
nem  ac  similitudinem  multi  viri  docti  in  Graecorum  quoque 
tragoediis  actus  quinque  statuere  coeperunt.  Qui  quidem 
numerus  non  casu  exstitit,  sed  ipsius  artis  legibus  fixis  atque 
aequalibus  adstrictus  est.  Primo  enim  actu  tragoediae  res 
expositas  intuemur,  fusius  productas  altero,  tertio  in  sum- 
mum  discrimen  revocatas,  conversas  rursus  atque  deflexas 
quarto,  extremo  enodatas  apte  expediteque  explicatas.  Nos- 
trates  autem  actus  partes  quasdam  tragoediae  ita  necessa- 
rias  judicant,  ut,  illis  inter  se  excipientibus,  alter  sine  altero 
nihil  aut  consistere  aut  valere,  neque  nodus  singularis  even- 
torum  propriusque  aut  conecti  in  aliquo  aut  solvi  possit. 
Jam  igitur  examinemus,  num  in  veteres  trilogias  illud  qua- 
dret.  Quod  si  non  ita  est,  certe  actus  trilogiae  partes 
appellandae  non^  videntur.  Quapropter,  si  placet,  quaera- 
mus,  utrum  trilogiarum  Aesehylearum  singulae  tragoediae 

per   se   possint   intellegi,    an   non   possint  nisi  cum   duabus 
alteris  conjunctae. 

Atque  omnium  primum  hoc  loco  tria  distinguenda  viden- 
tur.  Neque  enim  de  primis  trilogiae  fabulis  idem  statuendum 
est,  quod  de  secundis,  nec  de  secundis  idem,  quod  de  tertiis. 
Namque  fieri  potuit,  ut  prima  fabula  alteram  requireret 
insequentem,  secunda  et  priorem  et  succedentem,  tertia 
priores. 

Jam  vero  ad  eas  tragoedias  propius  accedamus,  quae 
primum  trilogiae  alicujus  locum  obtinent.  Nec  quidquam  in 
hoc  genere  nobis  occurrit  nisi  solae  Agamemnonis  et  Suppli- 
cum  fabulae.  Quid?  Hocine  dramate  ipso  per  se  animi 
spectantium  recte  commoveri  potuerunt?  Equidem  hoc  nego. 
Etsi  enim  per  totam  tragoediam  deos  upptv  nequissimi  cujus- 
que  punire  dictitatur,  tamen  hoc  ipsum  non  omnino  in  medio 
relinquere  poetae  licebat,  sed  in  tragoediis  subsequentibus 
fusius  etiam  explicandum  erat.  Nam  in  optima  quaque  tra- 
goedia  nodus  quilibet  conexus  in  eadem  solveudus  est,  etiamsi 
necessse  non  est,  ut  omnes  quodammodo  exitus  obtrudantur, 
id  quod  in  Sept.  fabula  illustri  exemplo  intellegimus.  Si  vero 
hoc  drama  cum  mythis  alibi  traditis  comparaveris ,  facile 
percipi  poterit,  ipsum  trilogiae  nodum  solutum  esse,  Quum 
autem  in  Supplicibus  illud  fieri  non  videamus,  sequitur,  ut  per 
se  haec  fabula  animos  aut  perfringere  gravitate,  aut  suavi- 
tate  perfundere  nequeat.  Juvenes  enim  illi  Argos  advecti, 
quum  summa  libidine  inflammati  virgines  in  matrimonium 
flagitent,  quis  est,  quin,  quid  eventurum  sit,  quaerat?  Nec 
actione  nec  sententiis  ad  res  posteras  pertinentibus  quidquam 
prorsus  de  instituto  illo  doloque  patris  significatur.  Atque 
omnino  trilogiarum  singulas  partes,  si  extremam  exceperis, 
subito  atque  repente  interrumpere  solet  Aeschylus.  Nam 
spectantium  animos  retinere  ita  atque  intendere  vult,  ut, 
quid  de  personis  illis  futurum  sit,  suspensi  jam  atque  erecti 
exspectent. 

Nec  aliter  m  Agamemnone  factum  ess^e  videmus,  cujus 
in  exstrema  parte  Clytaemnestra  et  Aegisthus,  scelera  ista 

ac  pestes,  re  bene  gesta,  tamquam  victores  decedunt,  ex 
quo  ipso  efficitur,  per  se  fabulam  illam  stare  non  posse, 
etiamsi  trilogiae  partem  eam  esse  perspicuis  verbis  ex  anti- 
quis  temporibus  traditum  non  esset.  Nodus  enim,  qui  ab 
initio  in  Agamemnone  fabula  conectitur,  ultione  a  Clytaem- 
nestra  perfecta,  explicatur,  sed  ita  explicatur,  ut  quasi 
quandam  pestis  nequitiaeque  laetitiam  exsultantem  potius 
quam  placationem  expiationemque  scelerum  intueri  nobis 
videamur.  Nec  aliud  quidquam  reconciliatione  illa  efficitur 
quam,  ut  igniculus  dissensionis  apponatur  cineri  doloso,  quo 
novorum  bellorum  semina  magis  magisque  nascentia  fotaque 
velantur.  Nec  solum  illud  drama  singulare  Agamemno  quasi 
nodo  quodam  singulari  continetur,  verum  universa  trilogia 
tanta  arte  composita  est,  ut,  etsi  proprio  ac  peculiari  nodo 
illud  obligatum  est,  tamen  ipsas  quoque  trilogiae  partes  uno 
eodemque  illo  totius  trilogiae  nodo  quodammodo  adstrictas 
videas.  Etenim  Aeschylus  minime  fas  duxit,  uxorem  maritum 
suum  interficere,  qui  ipsam  offendisset,  sed  a  deis  tamquam 
ultricem  daemonem  eam  missam  esse  putabat,  quae  maritum 
necaret.  Propter  facinora  autem  illa  scelera  ex  sceleribus 
nova  emergere  intellegi  voluit,  dum  dei  ipsi  culpam  omnem 
luissent.  Quis  est  igitur,  quin  videat,  nisi  ceteris  cum  rebus 
conjunctum  primum  illud  facinus  ad  placandos  animos  nihil 
valere?  Agamemno  enim  apud  Aeschylum  summa  est  pie- 
tate  bonitateque  naturae,  qui  filiam  jugulando  scelus  non 
committit,  sed  a  dea  ipsa  irata  ad  facinus  illud  stimulatur. 
Ergo  ne  jure  Agamemnonem  ab  uxore  interfectum  esse 
dicas,  cujus  culpa,  si  aliqua  est,  Moipcf  potius  attribuenda 
est  quam  scelus  habendum.  In  tota  trilogia  daemonis 
illius  gentilis  vis  ac  potentia  satis  perspicua  est,  qui  qui- 
dem  in  ipso  Agamemnone  interfecto  non  acquiescit;  unde 
nodum  initio  conexum  fine  trilogiae  non  solutum  esse  intel- 
legimus. 

Aliud  accidit  in  Sophoclis  tribus  illis  tragoediis,  quarum 
suis  quaeque  finibus  certissimis  artissimisque  cancellis  prae- 
clare  circumscribitur  in  eisque  omnia  certamina  dissolvuntur. 

In  Oedipo  enhn  Rege  rex  ipse  fato  obcaecatus  vexatusque 
poenas  dat,  in  Coloneo  senex  patiens  niiscriae,  etiam  atque 
etiam  exagitatus  laboribus  aerumnisque,  tandem  ab  illis  libe- 
ratur,  tertio  dramate  integra  virgo,  fratre  sepulto,  leges  na- 
tura  ipsa  datas  colens  tyranni  decretum  neglegit.  In  his 
igitur  dramatis  nodi  conexi  omnes  solvuntur,  neque  in  eis, 
quasi  coelum  nubium  caligine  offusum  sit,  daemon  gentis 
versatur,  quem  in  Aeschyli  trilogiis  gentilibus  invenimus, 
neque  nodus  rerum  ipsarum  consiliorumque  universus  exstat, 
quorum  utroque  tamquam  communi  vinculo  tres  illae  tragoe- 
diae  inter  se  contineantur  in  unumque  quasi  corpus  colli- 
gentuf.  Et  certe  aliae  essent  fabulae  illae  tres  Orestiae 
Aesehyleae,  si  poeta  ille  voluisset  per  se  singulas  satis 
valere.  Quid?  In  Sophoclis  fabulis  nonne  id  accidisse  vi- 
demus,  quippe  qui  Electram  tragoediam  per  se  absolutam 
esse  cupivit,  non  cum  alteris  duabus  ejusclem  argumenti  tra- 
goediis  conexam?  Eamque  pro  ingenio  suo  ita  instituit,  ut 
corpus  totum  suis  certisque  finibus  circumscriberet.  Sophocles 
igitur  claemonis  gentilis  vim  et  gravitatem,  quae  apud  Aeschy- 
lum  vel  summa  erat  atque  insignis,  artioribus  concellis  re- 
strinxit.  Idemque  Orestam  nobis  proposuit  ad  Homerici 
similitudinem  accedentem,  qui  patrem  ultus,  matre  interfec- 
trice  punita,  laudem  gloriamque  parit  maximam.  Chorus 
exeunte  fabula  omnem  discordiam  in  domo  Felopidarum  jam 
esse  placatam  profitetur.  Unde  Electram  fabula  altera  sequi 
non  potuit,  Aeschyli  Eumenidibus  similis  quodammodo  atque 
affinis.  Electram  enim  Sophoclis  cum  Choephoris  comparan- 
tibus  nobis  statim  magna  illa  in  compositione  utriusque  fa- 
bulae  diversitas  occurrit.  Namque  etsi  in  Electra  eodem 
modo  quo  in  Agamemnone  significatur,  filium  adventurum 
esse  ad  poenam  mortis  paternae  a  matre  repetendam,  in 
Choephoris  tamen  et  saepius  audimus,  qui  scelus  aliquod 
commiserit,  eum  poenam  certissimam  daturum  esse,  et  Orestam 
a  furiis  vexatum  exagitatumque  spectamus.  Aeschylum  igitur 
prioribus  suis  ad  posteriora  dramata  fransitum  parasse 
apparet,  quod  quidem  minime  in  Sophoclis  fabulis  fit,  apud 

quem  omnis  nodus  in  aliqua  fabula  conexus  in  eadem  dis- 
solvitm\  Aliter  vero  in  Choephoris,  in  quibus  chorus  in- 
terrogat : 

irot  orJTa  xpavst,  irot  xaxaXrj£st 

jistaxot|jLtoi)sv  jiivos  octyjs; 
Quid?  Potestne  fieri,  ut  poeta  bonus  artisque  suae  peritus 
dramatis  per  se  absoluti  exitum  tali  modo  instituat?  Posse 
illud  negandum  videtur,  nec  vero  Aeschylus  aut  Sophocles 
id  fecerunt,  quorum  omnes  tragoedias  videmus  firmissima 
unitate  contineri.  Secus  quidem  de  Euripide  sentiendum  est, 
cujus  ad  similitudinem  nostra  norma  tragoediae  propius  ac- 
cedit  quam  priorum  tragicorum;  nam  fit,  ut  ille  quidem  in 
dramata  sua  inserat,  quae  cum  toto  fabulae  corpore  minime 
cohaerent. 

Quae  quum  ita  sint,  Agamemno  tragoedia  sola  nec  satis 
valere  nec  perfectum  absolutumque  opus  esse  potest,  quod 
quidem  esse  ipse  poeta  non  voluerat.  Atque  haec  tamquam 
recentior  fabula  quum  multo  artius  cum  alteris  duabus  cohae- 
reat  quam  in  Persarum  trilogia  fieri  illud  videmus,  eam  facile 
ad  conjecturam  adducimur,  Aeschylum  trilogicam  rationem 
diu  usitatam  etiam  atque  etiam  firmioribus  vinculis  ad- 
strinxisse,  id  quod  vel  maxime  factum  videtur  in  trilogiis 
quum  gentilibus,  tum  vero  in  eis,  in  quibus  una  persona  per  to- 
tam  dramatum  compagem  agens  inducitur,  velut  in  Prometheo. 
Sed  jam  altero  loco  ad  secundas  trilogiae  fabulas  aggre- 
diamur,  quarum  plures  nobis  reliquae  sunt  quam  aliorum 
generum,  dico  Prometheum,  Persas,  Choephoros.  Ac  Persae 
quidem  vinculis  remissioribus  sane  et  laxioribus  cum  duobus 
alteris  dramatis  cohaerent,  quum  Persarum  fabula  prima 
sit  trilogice  instituta,  posteaque  genus  illud  magis  magisque 
adstringeretur  ac  premeretur.  Omnium  enim  tragoediarum, 
qnas  habemus,  Aeschylearum  Persae  quidem  potissimum  per 
se  ipsi  consistere  possint.  Neque  prorsus  necesse  erit 
fabulam  illis  praecedere,  in  qua  mandata  deorum  praedi- 
cuntur,  nec  magis  Darei  vaticinatione  fabula  succedens  re- 
quiri  videtur.    Attamen  id  est  ingenii  ipsius  poetae,  quod 

elegantissime  omnes  illas  res  inter  se  consociavit,  et  multa 
profecto  eaque  praeclarissima  deessent;  si  Persae  soli  in 
scenam  essent  producti.  Quid?  Nonne  simile  quiddam  ac- 
cidit  in  formis  ac  figuris  ?  Si  enim  statuarum  cohaerentium 
vincula  disciderimus,  nonne  artificium  exstinxerimus  totum? 
Qualis  esset  Laocoon,  si  filii  deessent,  filii  vero  quales,  si  Lao- 
coon?  Nec  minus  quam  in  trilogia  in  hac  quoque  arte  statuae 
inter  se  consociatae  cohaerent,  veluti  de  Niobidarum  aut 
Aeginetarum  caterva  alia  persona  cum  alia  conjunctum  ali- 
quid  habet  similitudinemque  quandam  vel  plus  vel  minus 
perspicuam  atque  insignem.  At  per  se  illae  placere  non 
possunt?  Quamquam  certe  aliquatenus  majorem  in  modum 
alia,  alia  in  minorem  sola  quoque  per  se  placere  poterit, 
quoniam  arte  ipsa  universa  opera  efficiuntur  ad  res  exter- 
nas  quodammodo  spectantia  et  res  priores  et  posteriores, 
tamen  cum  aliis  quaeque  cohaerens  magis  intellegetur  et 
plus  tum  demum  sane  valebit. 

In  Prometheo  non  idem  fere  fit,  quod  in  Persis.  Ac 
praegredientem  quidem  fabulam  omnino  minus  desiderari 
censemus  quam  subsequentem,  quum  poetae,  qui  ad  populi 
universi  ingenium  moresque  apte  scribentes  in  memoriam 
multa  revocare  debent,  quo  magis  rerum  conexus  ordoque 
perspiciatur,  in  posterioribus  fatoulis  multa  de  rebus  prae- 
teritis  iterum  pronuncient  atque  adeo  tertium.  Attamen  etiam 
atque  etiam  monendum  videtur,  vim  et  eifectum  demum  totius 
trilogiae  conexu  consequi  posse  poetam.  Majorem  in  modum 
Prometheus  fabulam  succedentem  desiderat.  Poeta  enim, 
quo  magis  animos  spectantium  intendat,  subsistit  ac  rerum 
instantium  progressum  suspendens  finem  fabulae  imponit, 
quam  tamen  altera  sequatur  oportet,  id  quod  vel  maxime 
in  Prometheo  et  Supplicibus  accidit.  Certamen  inter  Jovem 
et  Prometheum,  quam  summam  hujus  trilogiae  esse  apparet, 
etsi  quodammodo  pars  ejus  in  Vincto  conficitur,  tamen,  quum 
majore  poena  Prometheus  afficiatur,  in  dramate  illo  minime 
solvitur,  sed  in  Soluto,  quia  Prometheus  in  summum  exitium 
dejectus  superbire  non  desistit.    Adde,  quod  antea  jam  ho- 


51 

nores  suos  futuros  vaticinatus  erat.  Nonne  alium  exitum 
exspectamus?  Qua  de  caussa  contendimus,  Prometheum 
Vinctum  posteriore  fabula  excipi  oportere.  De  Choephoris 
vero  non  habemus,  quod  addatur  ad  ea;  quae  supra  jam 
disseruimus,  praesertim  quum  res  valde  similis  sit  Agamem- 
noni,  quo  etiam  minus  Choephori  per  se  absolutae  esse 
possunt,  nec  finis  hujus  dramatis  placatione  animoium  atque 
enodatione  adducitur. 

Restat,  ut  de  tertiis  trilogiarum  fabulis  pauca  adjunga- 
mus;  de  quibus  minime  longa  erit  disputatio.  Neque  enim 
aliud  quidquam  facere  possumus  nisi,  ut  repetamus,  poetas 
res  praeteritas  saepius  pertractare,  quo  factum  esse,  ut  res 
praecedentes  exilius  paullo  absolverentur.  Verumtamen 
conexu  demum  trilogico  momentum  ac  gravitas  totius  rei 
satis  perspicitur.  Certamen  enim  deorum  in  Eumenidibus 
intellegi  non  potest,  nisi  caussas  ejus  cognoverimus ;  quod 
ipsum  de  Septem  illis  quoque  dicendum  est. 

Non  idem  igitur  in  omnibus  fabulis  accidit,  sed  plus 
minusve  altera  fabula  alteram,  excipientem  eam;  desiderat; 
priorem  non  eodem  modo  ac  posteriorem.  Quapropter  duae 
partes  trilogiae  priores  minus  in  se  ipsae  niti  possunt  quam 
tertia,  in  qua  tamen  non  pauca  ad  priora  tempora  referun- 
tur.  Tum  vero  ex  poetae  voluntate  nonnullae  fabulae  magis 
quam  ceterae  per  se  ipsae  eminent,  quod  quidem  in  Persis 
usu  venire  non  negarim.  Nodi  autem  singuli  nonne  in  par- 
tibus  trilogiae  singulis  solvuntur?  Majore  amplioreque 
nodo  trilogiam  quamque  contineri;  minore  tainen  atque  leviore 
singulas  trilogiae  partes  supra  jam  diximus.  Quid?  In  Aga- 
memnone  certamen  illud  Agamemnonis  et  Clytaemnestrae 
nonne  quodammodo  conficitur  atque  absolvitur;  in  Choe- 
phoris  non  Clytaemnestrae  et  Orestae;  in  Eumenidibus  non 
deorum  antiquorum  et  recentiorum?  Quid  vero?  Ceterae 
tragoediae;  Septem;  Supplices.  Piometheus  nonne  omnes 
fabulae,  nodo  suo  quaeque;  contineutur  singulari  ac  pro- 
prio;  qui;  quamvis  totius  trilogiae  noclus  minime  explicetur, 
intra  fines  suos  tamen  solvuntur?     Tragoediarum  igitur  ter- 

naruni  quaequae  trilogiam  efficieutium  pars  catenae  utique 
tamquam  et  est  et  habetur,  et  quae,  etiainsi  per  se  ipsa 
quoque  quodammodo  totum  corpus  idque  parvum  appellari 
potest,  tamen  re  vera  judicanda  est  pars.  Pariter  tragoedia 
suo  quaeque  nodo  continetur,  qui  tamen  nodi  ex  toto  demum 
trilogiae  circuitu  plane  intelleguntur. 

Sed  haec  quiclem  hactenus.  Jam  ad  quaestionera  no- 
stram  recleamus  persciutaturi,  num  recte  partes  singulas 
trilogiae  vocare  possimus  actus.  Effecisse  jam  nobis  vide- 
mur,  partes  singulas  trilogiae  per  se  satis  valere  jure  ue- 
quire,  quamquam,  quum  suiim  quaeque  noclura  solvat,  liberi- 
oribus  cancellis  utitur,  qua  licentia  prorsus  icl,  quod  nos 
Act  vocamus,  caret.  Pars  igitur  trilogiae  medium  quidclara 
inter  tragoediam  suis  finibus  circumscriptam  et  actum  putanda 
est,  cum  illa  nodum  singnlarem  communem  habet,  cum  hoc 
conexum  cum  alteris  totius  corporis  partibus.  Nam  differentia 
spatii  longitudiuisque  inter  hoc  utruinque  omissa,  actus 
rerum  necessitate  cum  ceteris  rebus  conjunctissime  cohaeret, 
nec  certamen  in  actu  uno  positum  est,  sed  per  omnium 
actuum  compagem  unus  nodus  pervagatur.  Ergo  vocem 
illain  Act  reicienclam  censemus  quuni  in  Aeschyli  trilogiis, 
tum  in  universa  arte  tragica  Graecorum.  Atque  utinam  viri 
docti  ne  jam  eas  res  eaque  vocabula  ex  nostris  temporibus 
in  priora  traducant,  quae  prorsus  aliis  condicionibus  aliis- 
que  rationibus  nituntur. 

Nec  vero  Aeschylus  solus  trilogias  produxit.  Quemad- 
modum  enim  fere  fit,  ut  clarissimum  poesis  magistrum  multi 
sequantur,  qui  acl  exemplum  cloctoris  ipsi  eandem  normam 
retinent  atque  amplectuntur,  sic  in  Aeschylo  accidit,  cujus 
rationem  secuti  multi  tragiei  trilogias  dare  solebant,  sive 
discipuli  sive  alii  sectatores  liberiore  modo  usi.  Nec  tamen 
multa  ejusmodi  trilogiarum  nomina  memoriae  prodita  sunt, 
multo  minus  de  fabulis  ipsis  quidquam  restat.  Hos  igitur 
trilogias,  vel  quemadmodum  scriptores  veteres  Graecorum 
volunt,  tetralogias  conscripsisse  scimus,  quo  in  numero  in- 
venimus  Polyphradmonis  Lycurgiam  anno  467  actam  (cf.  arg. 

ad.  Sept.),  Tum  tetralogiam  Philoclis  nomine  Pandionidem 
anno  429  doctam  schol.  Aristoph.  ad  Av,  282  memorat,  in 
qua  uppis  Terei  in  Procnam  et  Philomelam,  Pandionis  filias, 
describitur,  quam  materiam  Aeschylus  ipse  pertractavit. 
Meleti  Oedipodiam  affert  schol.  ad  Plat.  apol.  p.  18  B.  anno 
post  mortem  Sophoclis  et  Euripidis  405  comnrissam,  et 
illud  quidem  ad  Aeschyli  sane  exemplum,  qui  ipse  Oedi- 
podiam  composuerat.  Aelianus  denique  in  var.  hist.  II  30 
mentionem  facit  Platonis  tetralogiae,  quam  adolescens 
instituerit,  nec  tamen  illa  res  satis  constat.  Harum  igitur 
trilogiarum  nomina  universa,  ternas  fabulas  complexa, 
tradita  sunt,  id  quod  in  ceteris  non  accidit,  apud  Aeschy- 
lum  vero  in  Orestia  et  Lycurgia.  Quamquam  veri  simile 
est,  omnes  vel  plurimas  trilogiarum  compages  commimi 
nomine  appellatas  fuisse  a  poetis,  quae  nomina  fere  omnia, 
quum  a  scriptoribus  non  memorentur,  deperisse  casui  tribu- 
endum  est, 

Atque  haec  fere  habui,  quae  legentibns  de  Aeschyli 
trilogia  exponenda  esse  arbitratus  eram,  Ut  vero,  quae 
per  spatii  ac  temporis  angustias  hoc  loco  uberius  mihi  fu- 
siusque  proponere  non  licet,  summatim  quidem  persequar, 
trilogiae  genus  rejecisse  et  quaternas  fabulas,  per  se  suis- 
que  finibus  quamque,  absolutas  semper  docuisse  censemus 
Euripidem  et  Sophoclem,  quem  quidem  Schoellius  trilogias 
non  minus  quam  Aeschylum  composuisse  sine  argumentis, 
verum  solis  figmentis  inepteque  contendit.  Sed  refutare  illud 
longius,  praesertim  quum  nuper  jam  Leop,  Schmidtius  (Sym- 
bol.  philol.  Bonn,  I,)  scite  dc  hac  re  disputaverit,  eo  faci- 
lius  hoc  quidem  tempore  supersedemus. 


VITA. 


Wridericus  Ferdinandus  Eugenius  Rademacher  natus  sum  in 
oppidulo  Darkehmen  Borussiae  orientalis  die  111  mens.  Jan. 
MDCCCXLIII  patre  Friderico,  matre  Emmelina  e  gente  Dill, 
quam  vivam.  adhuc  veneror,  pater  vero  dilectissimus  jam  abhinc 
XII  annos  praematur a  morte  ereptus  est.  Fidei  Evangelicae 
addictus  sum.  Literarum  elementis  in  ludo  oppidano  imbutus, 
mense  Aprili  MDCCCLII,  quum  parentes  Regimontium  emigras- 
sent,  a  direclore  doctissimo  atque  humanissimo  Ellendt  in  sextam 
gymnasii  Palaeopolitani  classem  receptus  sum.  Decem  annis  post 
cum  maturitatis  teslimonio  dimissus  mense  Octobri  MDCCCLXII 
a  prof.  ill.  Rosenkranz  t.  t.  prorectore  magnifico  Academiae 
Albertinae  civis  factus  in  philosophorum  ordinem  inscriplus  sum. 

Docuerunt  me  inde  per  unum  annum  prof  ill.  Lehrs  syntax. 
Graec,  interpretat.  Aeschyli  Eumenid.,  Horatii  satir.  et  epist., 
Persii  safir.;  prof.  ill.  Friedlaender  antiquitat.  Roman.,  descript. 
Eercul.  et  Pompej.,  topograph.  Romae,  rationem  quae  inter 
artes  veter.  et  recent.  intercedit,  interpretat.  Plauti  MostelL,  Tacit. 
AnnaL;  prof  ill.  Rosenkranz  philosoph.  historiae,  introduct.  in 
philosoph.  et  logic,  poeticen. 

Tum  Berolinum  me  contuli,  ubiper  unum  annum  disciplina 
usus  sum  multorum  virorum  doctissimorum.  Docuerunt  me  prof. 
ill,  Boeckh  antiquit,  Graec,  doctrin.  metr.,  interpretat.  Demosth. 
orat.  in  Meidiam ;  prof  UL  Haupt  interpretat.  Horatii  satir., 
Tibulii,  Velleji  Paterculi,  Aeschyli  Prometh.;  prof  ill.  Mommsen 
hisloriam  imperatorum  Romanorum,  interpret.  epist.  Plinii;  prof 
ill.  Steinthal  histor.  grammat.  apud  Graecos,  mytholog.  comparat) 
prof.ill.Mullenhof  interpret.  Taciti  German.;  prof.UL  Lepsius histor. 

et  antiquit.  Aegypti;  prof  ill.  Droysen  encyclopaed.  et  methodol. 
historiae.,  histor.inde  ab  anno  1775;  prof.  ill,  Ranke  histor.  medii 
aevi;  prof  ill.  Massmann  paedagog.)  prof  ill.  Werder  psychol.; 
prof  ill.  Kbpke  de  Lessingio;  prof  UL  Piper  encyclop.  theolog.; 
prof  UL  Gneist  histor.  constitut.  Anglican  ;  Dr.  doct.  B.  Meyer 
de  Fichtii  philos.,  quaestion.  paedagog. 

Tum  Regimontium  redux  mense  Octobri  anni  MDCCCLXIV 
iterum  inter  academiae  cives  a  prorectore  magnifico  de  Wittich 
receptus  sum.  Docuerunl  me  per  duos  annos  prof  ill.  Lehrs  liter, 
Graec.  hist.,  doctrin.  metric,  encyclop.  philol.,  interpret.  Aristoph. 
Avium,  Thucydid.,  Hesiodi  scuti  HercuL  et  operum  ac  dierum; 
prof  ill.  Friedlander  mythol.  Graec,  histor.  antiqu.  art ,  exer- 
citat.  epigraph.,  interpretat.  MartiaL,  CatulL,  Plauti  Trinumm.; 
prof.  ill.  Rosenkranz  ethicen,  aestheticen,  histor.  philos.  recent. 
German.  inde  a  Kantio;  prof  ill.  Schade  interpret.  monum. 
Goth.  et  Theot.,  Walth.  de  Vogelweide,  grammat.  Theotisc, 
histor.  ling.  German.,  metric  Theotisc,  carmen  de  Nibelungis, 
poesis  Theotiscae  histor.;  prof  ill.  Herbst  exercitat.  Francogall. 

Quibus  viris  neque  minus  illis,  qui  antea  literas  me  docue- 
runt,  omnibus  optime  de  me  meritis  gratias  ago  quam  maximas 
semperque  gratias  habebo. 

